qundao/data-zh-poetry huggingface dataset:
杂诗二十二首
作者：曹于汴
朝代：明

周道榛莽交，凭谁询济渡。劳劳古人心，蔬水澹啜餔。赤日揭中霄，六宇撤其锢。我行不可求，殷勤悲日暮。二竖勿相凌，会当振其步。昊天制厥命，万类共相俟。命之贵绾组，命之贱秉耜。命之厌膏粱，命之乏糠秕。命之健超乘，命之惫床笫。命之为彭叟，命之为殇子。命之彝鼎垂，命之秋草萎。智人达其窍，素位坦如砥。愚蒙罔有窥，营营良苦耳。柏干何挺挺，藤枝一何柔。傲霜秋赏菊，倾阳夏誉榴。有赏应有咎，毁誉总堪休。谁能代之喜，谁能代之愁。旷怀观物理，触景聊优游。桃花殊绰约，举俗艳其芳。弥空连锦幄，落地纷红妆。誉口若市沸，恋赏奔如狂。孤竹生涧畔，掉臂一何凉。为语涧畔竹，韶丽堪相将。飞霜千仞壁，聊此共岚光。好鸟鸣高枝，声如管弦流。池水尺有咫，鱼跃何悠悠。人生欲无涯，忽忽起蜃楼。不见青春子，两鬓倏成秋。呼酒酬今日，勿为明朝忧。少年种多疚，中岁相侵寻。病久更惜日，观时感慨深。感慨千里外，杳杳怀同心。奋袂欲策蹇，乘风凌高岑。望望不可即，潸然涕沾襟。草根共木皮，藉以延岁年。疢疾应由我，修短固在天。便欲御风去，其如至情牵。留往总不易，寒风凄枕边。韦编苦难读，平生愧众愆。且乘尚健日，问膳高堂前。瓶罂罕储粟，谬怀挥千金。蓬门有贫客，原田乏澍霖。带钩固无几，解以酬知音。秋气正萧瑟，勿厌杯中斟。秋日犹溽暑，秋风亦已凉。披襟南轩下，无语叹流光。暑馀岂遽谢，凉至时则当。时乎天弗违，人生胡徬徨。螗蝉当此日，深树噪夕阳。中宵忘在病，披衣睇月辉。铮铮匣中铁，寒光交青帏。鲸鲵百丈强，盍往奋一挥。否否且宁卧，意广百年微。昨晨一齿落，今晨目茫茫。两体似共期，衰岁行相将。胡不当壮盛，勉学如不遑。此君否大嚼，落齿应未妨。目茫阻诵读，何以睹虞唐。世态多变幻，崎岖繁眦眶。便可昏昏然，且免窥雌黄。有斐谁氏子，楚楚青春姿。藐藐予云圣，施施我既知。日入坐叹息，支言良自嗤。世季匪旦暮，皇皇乎何为。三秋月中桂，一芥尘上枝。生民天未厌，会当惬所思。追日毙于渴，说难亦已沦。事有不可为，三闾悴江滨。善哉陶靖节，漉酒以葛巾。茅檐坐扪，澄怀赖昔人。达士临川上，流坎良循循。黄金辞暮夜，关西畏四知。清节励严霜，芳名千古垂。家人共冰檗，欢诃今莫知。亦闻薛夫子，出都杖其儿。二家秉峻德，遐风念在兹。苏卿处漠北，突厥为比邻。毡雪为食饮，不忘君亲伦。晨起整衣冠，仁礼向具陈。初陈嬉以讶，再陈怒以嗔。侏㒧生相习，华言袖不闻。吁尔焉用道，物生固难均。骨骸植丘山，对面燕楚异。赤心赤逾日，谁剖谁以视。纵令枯其舌，如簧应不翅。所以抱心人，幽怀付掬泪。吾师固有言，当是诚未至。孔方何丑类，昔人誉为兄。或亦名之奴，差似称厥情。仍为奴中贼，残狡恣纵横。渠能离至戚，因之失良朋。渠去凋人颜，渠来躁人膺。内险藏岩谷，外狞耸刀兵。幻忽安可诘，举世堕其坑。便移绝交檄，勿致扰吾庭。平生不了事，凭此数行书。抱病逾一载，方寸成荒墟。短檠未能亲，药饵时则茹。解组归田里，所怀宁此知。厥虑匪朝暮，那不惜居诸。大事如小事，有事如无事。神閒气自融，华岳土垤峙。万类穹窿间，太空只如是。因物付以物，天下本无事。向若官为家，生计了不植。归来无所栖，南邻聊以即。半间昼延宾，半间夜燕息。祖先无祠宇，言念伤胸臆。置主室之隅，一过一恻恻。几欲谋构树，踟蹰乌能亟。谋身拙似鸠，勿谓将谋国。乌用叹寂寂，呼童访所思。跨蹇拟行迈，河柳绿烟丝。且尽此日欢，勿问食无糜。女婴真大痴，奚事咄咄为。宫袍况可典，讵至饿尔肌。浩歌复浩歌，人世奈心何。心心山海隔，心心筹算多。相隔生睊忿，多算少安和。我生灵万类，寸心更靡它。胡为翻自苦，憧憧起干戈。吾将驱此心，委诸东流波。不分秦与楚，不知唯与阿。可使眉无促，可使鬓无皤。百年能几日，浩歌复浩歌。
杂诗二十二首·其一
作者：曹于汴
朝代：明

周道榛莽交，凭谁询济渡。劳劳古人心，蔬水澹啜餔。赤日揭中霄，六宇撤其锢。我行不可求，殷勤悲日暮。二竖勿相凌，会当振其步。
杂诗二十二首·其十三
作者：曹于汴
朝代：明

追日毙于渴，说难亦已沦。事有不可为，三闾悴江滨。善哉陶靖节，漉酒以葛巾。茅檐坐扪，澄怀赖昔人。达士临川上，流坎良循循。
杂诗二十二首·其十五
作者：曹于汴
朝代：明

苏卿处漠北，突厥为比邻。毡雪为食饮，不忘君亲伦。晨起整衣冠，仁礼向具陈。初陈嬉以讶，再陈怒以嗔。侏㒧生相习，华言袖不闻。吁尔焉用道，物生固难均。
杂诗二十二首其七
作者：曹于汴
朝代：明
体裁：古风

草根共木皮，藉以延岁年。疢疾应由我，修短固在天。便欲御风去，其如至情牵。留往总不易，寒风凄枕边。韦编苦难读，平生愧众愆。且乘尚健日，问膳高堂前。
杂诗二十二首其三
作者：曹于汴
朝代：明
体裁：古风

柏干何挺挺，藤枝一何柔。傲霜秋赏菊，倾阳夏誉榴。有赏应有咎，毁誉总堪休。谁能代之喜，谁能代之愁。旷怀观物理，触景聊优游。
杂诗二十二首其九
作者：曹于汴
朝代：明
体裁：古风

秋日犹溽暑，秋风亦已凉。披襟南轩下，无语叹流光。暑馀岂遽谢，凉至时则当。时乎天弗违，人生胡徬徨。螗蝉当此日，深树噪夕阳。
杂诗二十二首其二
作者：曹于汴
朝代：明
体裁：古风

昊天制厥命，万类共相俟。命之贵绾组，命之贱秉耜。命之厌膏粱，命之乏糠秕。命之健超乘，命之惫床笫。命之为彭叟，命之为殇子。命之彝鼎垂，命之秋草萎。智人达其窍，素位坦如砥。愚蒙罔有窥，营营良苦耳。
杂诗二十二首其二十
作者：曹于汴
朝代：明
体裁：古风

向若官为家，生计了不植。归来无所栖，南邻聊以即。半间昼延宾，半间夜燕息。祖先无祠宇，言念伤胸臆。置主室之隅，一过一恻恻。几欲谋构树，踟蹰乌能亟。谋身拙似鸠，勿谓将谋国。
杂诗二十二首其二十一
作者：曹于汴
朝代：明
体裁：古风

乌用叹寂寂，呼童访所思。跨蹇拟行迈，河柳绿烟丝。且尽此日欢，勿问食无糜。女婴真大痴，奚事咄咄为。宫袍况可典，讵至饿尔肌。
杂诗二十二首其二十二
作者：曹于汴
朝代：明
体裁：古风

浩歌复浩歌，人世奈心何。心心山海隔，心心筹算多。相隔生睊忿，多算少安和。我生灵万类，寸心更靡它。胡为翻自苦，憧憧起干戈。吾将驱此心，委诸东流波。不分秦与楚，不知唯与阿。可使眉无促，可使鬓无皤。百年能几日，浩歌复浩歌。
杂诗二十二首其五
作者：曹于汴
朝代：明
体裁：古风

好鸟鸣高枝，声如管弦流。池水尺有咫，鱼跃何悠悠。人生欲无涯，忽忽起蜃楼。不见青春子，两鬓倏成秋。呼酒酬今日，勿为明朝忧。
杂诗二十二首其八
作者：曹于汴
朝代：明
体裁：古风

瓶罂罕储粟，谬怀挥千金。蓬门有贫客，原田乏澍霖。带钩固无几，解以酬知音。秋气正萧瑟，勿厌杯中斟。
杂诗二十二首其六
作者：曹于汴
朝代：明
体裁：古风

少年种多疚，中岁相侵寻。病久更惜日，观时感慨深。感慨千里外，杳杳怀同心。奋袂欲策蹇，乘风凌高岑。望望不可即，潸然涕沾襟。
杂诗二十二首其十
作者：曹于汴
朝代：明
体裁：古风

中宵忘在病，披衣睇月辉。铮铮匣中铁，寒光交青帏。鲸鲵百丈强，盍往奋一挥。否否且宁卧，意广百年微。
杂诗二十二首其十一
作者：曹于汴
朝代：明
体裁：古风

昨晨一齿落，今晨目茫茫。两体似共期，衰岁行相将。胡不当壮盛，勉学如不遑。此君否大嚼，落齿应未妨。目茫阻诵读，何以睹虞唐。世态多变幻，崎岖繁眦眶。便可昏昏然，且免窥雌黄。
杂诗二十二首其十七
作者：曹于汴
朝代：明
体裁：古风

孔方何丑类，昔人誉为兄。或亦名之奴，差似称厥情。仍为奴中贼，残狡恣纵横。渠能离至戚，因之失良朋。渠去凋人颜，渠来躁人膺。内险藏岩谷，外狞耸刀兵。幻忽安可诘，举世堕其坑。便移绝交檄，勿致扰吾庭。
杂诗二十二首其十三
作者：曹于汴
朝代：明
体裁：古风

追日毙于渴，说难亦已沦。事有不可为，三闾悴江滨。善哉陶靖节，漉酒以葛巾。茅檐坐扪虱，澄怀赖昔人。达士临川上，流坎良循循。
杂诗二十二首其十九
作者：曹于汴
朝代：明
体裁：古风

大事如小事，有事如无事。神閒气自融，华岳土垤峙。万类穹窿间，太空只如是。因物付以物，天下本无事。
杂诗二十二首其十二
作者：曹于汴
朝代：明
体裁：古风

有斐谁氏子，楚楚青春姿。藐藐予云圣，施施我既知。日入坐叹息，支言良自嗤。世季匪旦暮，皇皇乎何为。三秋月中桂，一芥尘上枝。生民天未厌，会当惬所思。
杂诗二十二首其十五
作者：曹于汴
朝代：明
体裁：古风

苏卿处漠北，突厥为比邻。毡雪为食饮，不忘君亲伦。晨起整衣冠，仁礼向具陈。初陈嬉以讶，再陈怒以嗔。侏俪生相习，华言袖不闻。吁尔焉用道，物生固难均。
杂诗二十二首其十八
作者：曹于汴
朝代：明
体裁：古风

平生不了事，凭此数行书。抱病逾一载，方寸成荒墟。短檠未能亲，药饵时则茹。解组归田里，所怀宁此知。厥虑匪朝暮，那不惜居诸。
杂诗二十二首其十六
作者：曹于汴
朝代：明
体裁：古风

骨骸植丘山，对面燕楚异。赤心赤逾日，谁剖谁以视。纵令枯其舌，如簧应不翅。所以抱心人，幽怀付掬泪。吾师固有言，当是诚未至。
杂诗二十二首其十四
作者：曹于汴
朝代：明
体裁：古风

黄金辞暮夜，关西畏四知。清节励严霜，芳名千古垂。家人共冰檗，欢诃今莫知。亦闻薛夫子，出都杖其儿。二家秉峻德，遐风念在兹。
杂诗二十二首其四
作者：曹于汴
朝代：明
体裁：古风

桃花殊绰约，举俗艳其芳。弥空连锦幄，落地纷红妆。誉口若市沸，恋赏奔如狂。孤竹生涧畔，掉臂一何凉。为语涧畔竹，韶丽堪相将。飞霜千仞壁，聊此共岚光。
村居
作者：曹于汴
朝代：明

薄薄村醪常满瓮，采来野菜亦盈筐。因耽月色眠高岭，为逐花阴移小床。每以避寒扃户牖，未曾触暑汗衣裳。岚光竟日相留恋，不识人间有短长。
梁燕重来二首
作者：曹于汴
朝代：明

万里都门春复春，雕梁燕垒又更新。呢喃相向如相讶，不是燕人是晋人。年年作客客华堂，归燕殷勤话暖凉。飞过回廊还对语，主人何事鬓成霜。
梁燕重来二首·其一
作者：曹于汴
朝代：明

万里都门春复春，雕梁燕垒又更新。呢喃相向如相讶，不是燕人是晋人。
梁燕重来二首·其二
作者：曹于汴
朝代：明

年年作客客华堂，归燕殷勤话暖凉。飞过回廊还对语，主人何事鬓成霜。
梦游河津遇苏石水醒识其状
作者：曹于汴
朝代：明

梦里逢知友，怜予髭白生。草茵相枕藉，村酿若生平。惜去马鞍解，伤时襟泪横。龙门冈阜上，乍醒使人惊。
榴
作者：曹于汴
朝代：明

共道榴花结子多，百花阶下共森罗。滔滔万派归沧海，胡不中原绝水波。
步韵报卢茂才桥梓并致诸友二首
作者：曹于汴
朝代：明

断梗飘飘倚日边，每逢貂使夜为年。空劳青眼窥亲舍，几向红尘觅性天。到底袖藏辞绶草，也知囊乏买山钱。丹心一片从来热，忍过西山酌冷泉。济济冠绅集讲堂，言成铿韵步成芳。主张潘氏教无类，孝义卢家斐有章。岁若虚浮空发短，学无实地秪心长。谭冯诸子吾知否，夜夜心旌自北翔。
步韵报卢茂才桥梓并致诸友二首·其一
作者：曹于汴
朝代：明

断梗飘飘倚日边，每逢貂使夜为年。空劳青眼窥亲舍，几向红尘觅性天。到底袖藏辞绶草，也知囊乏买山钱。丹心一片从来热，忍过西山酌冷泉。
步韵报卢茂才桥梓并致诸友二首·其二
作者：曹于汴
朝代：明

济济冠绅集讲堂，言成铿韵步成芳。主张潘氏教无类，孝义卢家斐有章。岁若虚浮空发短，学无实地秪心长。谭冯诸子吾知否，夜夜心旌自北翔。
步韵谢别太宇贤藩二首
作者：曹于汴
朝代：明

三月河汾剩物华，行行行到献王家。清江云护龙眠稳，碧汉风高雁阵斜。崎路忘劳因旰食，尘襟乍净有春茶。光仪未许溪桥隔，柳飐青枝梅放花。牛耳词坛孰与京，留连端为迟行程。几年相忆双鱼赤，一日躬逢四眼明。错落奚囊刚喜极，咨嗟嫠纬却愁生。全凭一醉浇离绪，到向东人呼酒觥。
步韵谢别太宇贤藩二首·其一
作者：曹于汴
朝代：明

三月河汾剩物华，行行行到献王家。清江云护龙眠稳，碧汉风高雁阵斜。崎路忘劳因旰食，尘襟乍净有春茶。光仪未许溪桥隔，柳飐青枝梅放花。
步韵谢别太宇贤藩二首·其二
作者：曹于汴
朝代：明

牛耳词坛孰与京，留连端为迟行程。几年相忆双鱼赤，一日躬逢四眼明。错落奚囊刚喜极，咨嗟嫠纬却愁生。全凭一醉浇离绪，到向东人呼酒觥。
汪中台年伯祀名宦乡贤
作者：曹于汴
朝代：明

从昔辨仕学，朝野迥然分。朝野亦寄迹，根宰一天君。汪公祀上谷，还祀汝水滨。绾绶何晔晔，入里何恂恂。抑或雄于乡，何谈树功勋。吾将质夫子，聊取鉴人伦。
沈孟威年兄乃堂伯母节寿歌
作者：曹于汴
朝代：明

孟威索句寿其母，子孝母贞两俱睹。孝将寸草报三春，贞如劲柏凌千古。孝道从来重显亲，不亏厥体显为真。体分大小谁与辨，不亏其大几何人。贞母德寿天与齐，笔匪如椽将焉题。孟威孟威以忠孝，南极北堂绚紫泥。
沈颐贞年伯祀乡贤
作者：曹于汴
朝代：明

杰士垂荣名，身后纷尸祝。或拜九原人，或拜三尺木。懿哉沈太翁，孝义生死笃。急难匪求知，千金不入瞩。道高祀乃崇，声徽起人肃。伊其未祀时，固与诸贤族。
清明
作者：曹于汴
朝代：明

岁岁清明日，家家哭垄头。昔人一旦去，存者千年忧。野闇浮云色，田分涧水流。九原如可作，应更为予谋。
游北园
作者：曹于汴
朝代：明

为耽远寂地，留连十日此。高台属望遥，幽禽清人耳。雨过千林青，日落万山紫。草生堪悟仁，木秩可窥礼。传觞抒衷言，策蹇访高士。野老罕机心，群儿无侈靡。田头禾黍稠，缟綦足妻子。阴晴趁民时，天行允在是。何当鼓此风，淳朴移城市。相将还太古，于于胡不美。
游祥宇李公园
作者：曹于汴
朝代：明

胜地堪游览，素心况主人。崇台祛障碍，清涧涤氛尘。面面长林簇，叶叶窥吾真。本为耽幽寂，转与人世亲。不知各意适，但见飞觥频。
漫歌行
作者：曹于汴
朝代：明

白浪如山海若怒，万石之舟一粟沦。几人方竞渡，几人方问津。亦闻炎荒成白骨，徘徊铜柱颜为忻。白骨枯不灵，辛苦谁为陈。中心有所驱，四体不相仁。周道有华堂，桂栋柏为梁。琼玖为茵席，椒兰何芬芳。苦乐一以殊，归去畴踟蹰。为谢行役子，勿劳相招呼。
濯德歌
作者：曹于汴
朝代：明

一纬错，一疋恶。纤尘能障玉壶冰，尺雾犹堪翳太清。宣尼濯德精弥精，荡以江汉之砰磅。涤髓沥肠中外瑩，毛可以吹疵何生。畴为濯之时，衾影我独知。急遽共流离，畴为濯之具。上帝时汝顾，翼翼恐以惧。
濯德歌
作者：曹于汴
朝代：明
体裁：古风

一纬错，一疋恶。纤尘能障玉壶冰，尺雾犹堪翳太清。宣尼濯德精弥精，荡以江汉之砰磅。涤髓沥肠中外莹，毛可以吹疵何生。畴为濯之时，衾影我独知。急遽共流离，畴为濯之具。上帝时汝顾，翼翼恐以惧。
熊念塘年丈终养毕谒选任婺源
作者：曹于汴
朝代：明

君亲恩则同，忠孝固一理。吾君之臣万，吾亲之子几。所以一日养，三公不可拟。人子处襁褓，父母步一顾。儿有一宵别，亲应终夜寤。渐长渐相离，如叶之辞树。大离乃为仕，长年动以数。熊子天下贤，孝爱切肝脾。成名年不少，尺组莫相縻。归去环膝下，菽水亦依随。虽然五载欢，百年无憾遗。孝道有终始，事君当在兹。作令文公里，瞻对无忸怩。其友为曹生，三年离其母。匪以捐七尺，匪以干五斗。亲年一何速，客夜一何久。褰裳盼修途，徘徊未能剖。重感熊子义，涕泪交于胸。云中亦有鹤，陌上亦有蓬。人生怀其亲，为熊勿为侬。
独坐
作者：曹于汴
朝代：明

蓬莱弱水是何处，悠然独坐小斋中。分明天地共浩浩，岂必烟海逐空濛。
王绅字朝用千户
作者：曹于汴
朝代：明

王绅跨羸马，挥鞭驱万人。万人岂不武，伏窜丧其神。亦闻高轩者，咋舌为逡巡。人豪何矫矫，可以拥三军。怪哉抱谁语，滴酒讵能申。
癸丑村居杂诗
作者：曹于汴
朝代：明

东邻西舍总淳庞，后圃前厅尽植桑。莫道农家成寂寞，茂林好鸟奏笙簧。坐卧高楼万户低，山屏阑楯两相齐。眼前尘障开除尽，暮雨朝烟入品题。澍雨昨宵涨小池，晓来庭院绿参差。儿童报道蔬堪摘，便好邀宾赏岁时。得请归来恩许閒，细窥书卷饱看山。四郊却道无禾黍，又为饥人不解颜。五旬无雨垄苗枯，少女谁家挽辘轳。也爱深闺幽静好，半因饥馁半田租。才愁溽暑忽秋凉，人世谁同天运长。好展襟期酬令序，四山云物晓苍苍。高台四望野连天，风月于兹岂有边。三尺匡床纷计算，还知世界几千千。田叟邀来为解蓑，饮君浊酒为君歌。莞然一笑还相问，昨夜月明诗几多。村小不盈数十家，回回相见问桑麻。稚儿未任犁锄力，也向溪头解种瓜。
癸丑村居杂诗·其一
作者：曹于汴
朝代：明

东邻西舍总淳庞，后圃前厅尽植桑。莫道农家成寂寞，茂林好鸟奏笙簧。
癸丑村居杂诗·其七
作者：曹于汴
朝代：明

高台四望野连天，风月于兹岂有边。三尺匡床纷计算，还知世界几千千。
癸丑村居杂诗·其三
作者：曹于汴
朝代：明

澍雨昨宵涨小池，晓来庭院绿参差。儿童报道蔬堪摘，便好邀宾赏岁时。
癸丑村居杂诗·其九
作者：曹于汴
朝代：明

村小不盈数十家，回回相见问桑麻。稚儿未任犁锄力，也向溪头解种瓜。
癸丑村居杂诗·其二
作者：曹于汴
朝代：明

坐卧高楼万户低，山屏阑楯两相齐。眼前尘障开除尽，暮雨朝烟入品题。
癸丑村居杂诗·其五
作者：曹于汴
朝代：明

五旬无雨垄苗枯，少女谁家挽辘轳。也爱深闺幽静好，半因饥馁半田租。
癸丑村居杂诗·其八
作者：曹于汴
朝代：明

田叟邀来为解蓑，饮君浊酒为君歌。莞然一笑还相问，昨夜月明诗几多。
癸丑村居杂诗·其六
作者：曹于汴
朝代：明

才愁溽暑忽秋凉，人世谁同天运长。好展襟期酬令序，四山云物晓苍苍。
癸丑村居杂诗·其四
作者：曹于汴
朝代：明

得请归来恩许閒，细窥书卷饱看山。四郊却道无禾黍，又为饥人不解颜。
癸丑村居杂诗六首
作者：曹于汴
朝代：明

秋雨送新凉，一朝遍四隩。既入贵人堂，亦来寒士谷。亦滋荒陬草，亦实良畴谷。世眼过分析，造物笑拘蹙。云霞布长空，山川罗禹服。锦绣满乾坤，不禁万人目。隔篱羡他人，枉自隘其腹。如爱袖中藏，不容珍在椟。达人自大观，恢恢剖边幅。我生从何来，请君且三复。浩浩复浩浩，天地有至宝。此宝人人具，人何不自保。先贤闵世愚，持钵效丐讨。堪叹悠悠子，愒日甘就槁。枕璞以为石，长饥羡一饱。一朝悟其真，应悔悟不早。谁云藐七尺，巍峨陵苍昊。舜年真未央，颜渊同寿考。黄金北斗齐，校如一芥草。此宝匪难寻，昭昭在大道。林扃静无事，萱帏寿且康。阿男得师表，薰陶望善良。秋序且将半，黍谷渐登场。邻人挈酒至，共邀明月光。醉眠不掩户，花影纷藜床。抚此欲一笑，野子何徜徉。试问道旁人，孰与声利场。山居何所有，林泉款长日。篱圃杂蔬香，梨枣垂垂实。笑言对古人，案头联卷帙。比壤有清士，过从挹其苾。舍此欲何之，世口过于蜜。好雨连朝足，阶前寸寸青。禽鱼若忭跃，草树亦峥嵘。向来忧旱者，亦已动歌声。相将坐桑下，杯酒话生平。纵无谷盈廪，菜根固可烹。天公不弃物，安用烦胸膺。土台峻若丘，伐木构为榭。俯窥千树杪，飕飕风在下。萦回观四山，苍翠罨如画。吾道足至乐，景光不需价。兰亭别彭殇，右军久已化。何事电光中，区区争谮骂。吾欲洗吾耳，红尘已尽谢。
癸丑村居杂诗六首·其一
作者：曹于汴
朝代：明

秋雨送新凉，一朝遍四隩。既入贵人堂，亦来寒士谷。亦滋荒陬草，亦实良畴谷。世眼过分析，造物笑拘蹙。云霞布长空，山川罗禹服。锦绣满乾坤，不禁万人目。隔篱羡他人，枉自隘其腹。如爱袖中藏，不容珍在椟。达人自大观，恢恢剖边幅。我生从何来，请君且三复。
癸丑村居杂诗六首其三
作者：曹于汴
朝代：明
体裁：古风

林扃静无事，萱帏寿且康。阿男得师表，薰陶望善良。秋序且将半，黍谷渐登场。邻人挈酒至，共邀明月光。醉眠不掩户，花影纷藜床。抚此欲一笑，野子何徜徉。试问道旁人，孰与声利场。
癸丑村居杂诗六首其二
作者：曹于汴
朝代：明
体裁：古风

浩浩复浩浩，天地有至宝。此宝人人具，人何不自保。先贤闵世愚，持钵效丐讨。堪叹悠悠子，愒日甘就槁。枕璞以为石，长饥羡一饱。一朝悟其真，应悔悟不早。谁云藐七尺，巍峨陵苍昊。舜年真未央，颜渊同寿考。黄金北斗齐，校如一芥草。此宝匪难寻，昭昭在大道。
癸丑村居杂诗六首其五
作者：曹于汴
朝代：明
体裁：古风

好雨连朝足，阶前寸寸青。禽鱼若忭跃，草树亦峥嵘。向来忧旱者，亦已动歌声。相将坐桑下，杯酒话生平。纵无谷盈廪，菜根固可烹。天公不弃物，安用烦胸膺。
癸丑村居杂诗六首其六
作者：曹于汴
朝代：明
体裁：古风

土台峻若丘，伐木构为榭。俯窥千树杪，飕飕风在下。萦回观四山，苍翠罨如画。吾道足至乐，景光不需价。兰亭别彭殇，右军久已化。何事电光中，区区争谮骂。吾欲洗吾耳，红尘已尽谢。
癸丑村居杂诗六首其四
作者：曹于汴
朝代：明
体裁：古风

山居何所有，林泉款长日。篱圃杂蔬香，梨枣垂垂实。笑言对古人，案头联卷帙。比壤有清士，过从挹其苾。舍此欲何之，世口过于蜜。
癸亥冬得告西还途次漫赋
作者：曹于汴
朝代：明

昨岁长安来，今岁西山去。道旁相睥睨，来往一何遽。修途旅枕寒，暴客郊原聚。岂不感君恩，绻绻不可住。君臣谊自高，行藏别有据。凭将迟迟行，聊以答吾遇。忆得一纪前，新年寓井陉。今日逢元日，依然旧馆亭。君恩频予告，授餐烦居停。山川似有缘，一笑酌春觥。健儿挟弧矢，飞骑堪怡情。却怀汉猛士，赤帜拔坚城。谁当靖东海，泰运转边庭。寿阳暂税驾，昌黎诗在墙。读罢行十里，狂风尘沙扬。咫尺不可辨，仆夫冻且僵。踉蹡投旅舍，草榻卧残缸。兼之我疾作，中夜起徬徨。行路昔称难，况乃鬓如霜。方知倦飞鸟，原来各忖量。林皋馀十载，鸥鹭久缔盟。昼营与夜梦，不离读与耕。天子思遗履，起我贰常卿。俾之赞风纪，俾之佐铨衡。有怀埒刍荛，拟将披腹呈。忽忽仍归去，秋毫报未曾。官忝真成窃，惭深涕泪零。所愿二三子，圣学共阐明。货利不可嗜，宠荣勿去争。树人将在此，慎莫藐予听。
癸亥冬得告西还途次漫赋·其一
作者：曹于汴
朝代：明

昨岁长安来，今岁西山去。道旁相睥睨，来往一何遽。修途旅枕寒，暴客郊原聚。岂不感君恩，绻绻不可住。君臣谊自高，行藏别有据。凭将迟迟行，聊以答吾遇。
癸亥冬得告西还途次漫赋·其三
作者：曹于汴
朝代：明

寿阳暂税驾，昌黎诗在墙。读罢行十里，狂风尘沙扬。咫尺不可辨，仆夫冻且僵。踉蹡投旅舍，草榻卧残缸。兼之我疾作，中夜起徬徨。行路昔称难，况乃鬓如霜。方知倦飞鸟，原来各忖量。
癸亥冬得告西还途次漫赋·其二
作者：曹于汴
朝代：明

忆得一纪前，新年寓井陉。今日逢元日，依然旧馆亭。君恩频予告，授餐烦居停。山川似有缘，一笑酌春觥。健儿挟弧矢，飞骑堪怡情。却怀汉猛士，赤帜拔坚城。谁当靖东海，泰运转边庭。
癸亥冬得告西还途次漫赋·其四
作者：曹于汴
朝代：明

林皋馀十载，鸥鹭久缔盟。昼营与夜梦，不离读与耕。天子思遗履，起我贰常卿。俾之赞风纪，俾之佐铨衡。有怀埒刍荛，拟将披腹呈。忽忽仍归去，秋毫报未曾。官忝真成窃，惭深涕泪零。所愿二三子，圣学共阐明。货利不可嗜，宠荣勿去争。树人将在此，慎莫藐予听。
省躬诗
作者：曹于汴
朝代：明

燕子语梁间，天籁各自发。家童勿垂帘，出入任飞越。风从水上过，文成风不知。水亦不自文，观者乃文之。人信勿自信，人疑还自疑。不疑不成信，闇然为襟期。人不幸不及，相看成自惊。莫讶醉人醉，未饮不为醒。蒿莱谁不厌，斸尽又还生。田不茂黍稷，未许不青青。圣人时而言，一发千钧弩。终朝审其机，含章缄不吐。小鉴鉴以面，巨鉴鉴以身。不比明月光，岂识乾与坤。或计在一时，或计在一世。或计在万年，经营应自异。我全而人毁，毁者当自怒。而我乃怒之，芸人忘其故。利根千万丈，漆坚细若丝。谁知绝利日，刚是利生时。鉴空水之止，纤尘不掩光。人心尘无许，顿尔成昏茫。血气相驱役，真成傀儡身。不知伏火处，那知已成焚。宿爱不能断，宿嗔不能断。营营阶序间，何时登彼岸。请益居其虚，受益居其愚。请益而益至，真能不怒无。画史先盘礴，一择敌化工。万事未当前，胡不虚其中。孟子善养气，此气即此理。禀气人人知，理则远言取。万人各一生，万生各一遂。圣人遂万生，于巳取不匮。遇兰馥我衣，遇棘刺我裳。人生随所遇，何必苦相伤。御人与御事，难易迥然分。人心不我洽，吾事亦邅迍。世变人崇斗，几筵列战锋。鸡肋谁我弱，钳口莫相冲。昨夕尘情浊，惉惉结不舒。梦中冯伯子，命我勿区区。良贾以虚殖，殖多更邃藏。祗缘寸铢两，囊箧日周章。不百鍊不劲，大任阿谁举。大道大如许，众生众如许。举世俱予圣，千年颜孟无。向明争似暗，明便辍功夫。何不学幼子，笑罢忘其喜。不风犹作波，人称为祸水。天大不漏细，罗三垣列宿。不难大如天，抑恐多疏漏。喋喋以益人，疑于炫所有。人方陈其益，虽逆且顺受。过不可不悔，一悔便消释。药过病还生，撼摇苦此鬲。恩过翻成怨，非关怨者尤。阳和阴不节，炎夏竟何流。休因得意处，忘却懊怀时。自吐宁堪食，刚肠莫再移。偶睹丑人丑，归来泪暗弹。丑予无处著，为尔何成宽。行不离阶前，言乃万里去。负儋果几何，千钧勿浪语。困来宁退休，倦容勿对客。勿易吐肝胆，而令辞气迫。德义早安排，十三年前语。今日初度日，惭愧汗如雨。过喜气多扬，过忧貌亦啬。理情如调羹，味过讵堪食。寻常躏径草，容易扑流萤。怙强终不觉，尔弱乃相陵。长呼据竿头，他人焉置足。环瞻匪尔荣，将以尔为鹄。阳过常畏人，阴过不畏已。人目当其丽，吾目当其鄙。小怒不能惩，大怒且相袭。大怒旬日连，小怒时刻戢。羊肠鲜覆辙，密语多兴戎。风波翻齿颊，冰炭罗心胸。勿恃沾沾恩，恩为怨之府。勿恃煦煦亲，亲为疏之薮。贞士不易悦，曲士不易结。胡为乎营营，空尔成劳拙。逢比荣万年，桀辛辱千古。吊罢莫谈忠，恸泪方如雨。治世非一手，乱世非一足。南渡主多冤，群工俱食肉。矶流向滂湃，风树影参差。神气清宁日，声容和顺时。参芎自不恶，藜芦亦何尤。丈夫同气味，白首愿同游。萤火未成日，不信草能飞。望夫躯化石，石躯有无知。家有轩辕镜，镜貌分于此。去者影常留，来者胡以俟。漏语乱之阶，转喉若发机。机动靡不走，促膝成噬脐。谓我不如斯，人其谁我谅。是何人之殉，不怜我之丧。蚁斗如雷震，病耳亦时闻。人谁同此耳，相述徒殷勤。周行松桂罗，狭径多蓁莽。遇莽方回足，何如询路口。燕居如对客，客至不更容。仓惶多掩饰，藉是以自攻。怒毁成愎谏，喜誉若争怜。借将颔下气，增取面前妍。乍面成乍煦，易诺旋易悔。孰与少踟蹰，犹令直道在。谁将一粒珠，弃之于中野。谁将一寸长，人前誇诩者。吾将益人善，因之攻人瑕。区区亦疏耳，如煮水灌花。阳刚散之始，物生肇自坤。石冷能藏火，火烈秪成焚。折旋不足处，百拜尽成虚。减寸不为丈，凛凛贯终初。人情诞固诞，评章密似毛。评人如评鬼，双泪落青袍。大济肇于忍，大怼肇于忍。一忍不复辨，刚道是愚蠢。先朝肇大礼，群议竞纷然。文成问不答，聊尔咏青天。千里难一师，百拜难一语。诟言感如饴，相成出相龉。口虚而内实，欲入闭之门。空洞绝伎俩，是为百益原。天雨之润禾，倾盆不如细。侈口相开陈，知应匪求济。知人真不易，咨询失亦频。勿谓凭高客，勿谓听密人。人亦何容辱，人亦何容欺。我否而人可，貌诺而中携。叉手成经济，揖授何森然。欹侧谈条理，沉醉说醒言。眼净微成巨，三年贯虱心。羊羹与鸡距，戈甲起缤纷。制念如缚鹿，一排而一抵。无念乃无缚，正襟堕支体。雄辩如求胜，直穷亦似争。才胜负者远，才争大道崩。刘戒释文义，潘不议论予。无乃谈学圣，勿越各身躯。何事须明心，神通无更有。一朝心其心，宇宙在吾手。何事赏巴曲，何事唱阳春。既成立语式，更得听言人。时或率天性，分明大道行。无端翻自悔，苦媚世间情。意左莫投足，言违急敛唇。訾人如齿剑，扬已如投焚。诸有不能无，诸无不能有。灵性一何灵，无无仍有有。些个失人意，愁肠百叠萦。却诧元城子，梅州鼾睡声。谈忠多负主，论孝未酬亲。呴濡才似发，相负便生嗔。不作井中泥，辄鸣床上琴。匡人何予有，况为废讴吟。惟敬能生乐，恣睢成闷怀。寻常莫造次，戎好笑中来。支言亦有根，根深不在口。任尔三百缄，根动口自剖。尔窥事迟迟，喜怒勿遽发。尔处事疏疏，经理须密切。卒然辄舛错，检点已千里。改是胡以预，造次必于此。大木充栋梁，全帛美裳衣。若不中绳墨，环观叹奇稀。飞云流远浦，旭光荡风林。去住倏不滞，可拟达者心。一字歉于中，四座俱回首。惕兮敬靡忘，勿以为细咎。无谓楚可疑，赵孟自坦坦。无谓汉可信，留侯戈已返。知几者不辱，况令辱相续。徵色不自喻，是之谓走肉。一水满不容，一水满欲施。海若乃汪汪，二水小如卮。何故多遗忘，知因心不存。水澄物自照，垢远鉴靡昏。心胸藏衅郤，誉之以为讥。岐路相违左，合之乃成离。戚休掣电来，得丧迅雷起。心澄目不摇，凭言了生死。养气如养虎，虎哮制则难。养心如养龙，龙变以能蟠。天下极难事，取土益高陵。千秋华岳顶，帝座几人登。保心如保印，印去能吏拙。事心如事亲，常令安且悦。事不问巨小，身在思有济。庸庸偶其间，何殊匏之系。以言教者雠，以言教者讪。几席笑谈间，好师成大患。常定亦常觉，常觉亦常定。泗滨获要言，吾以止吾性。吾亦完其我，夭寿我何关。人毁与人夺，似隔几重山。有物弥天地，至密至恢恢。放非由近去，卷不远方归。宗圣终无愆，遵王道如砥。人心真圣君，从心何不理。不识严僮仆，能无畏影衾。心开双目朗，匝地鬼神森。心意由来别，心性亦分明。不窥真性面，终是气纵横。杰人千仞壁，卓见亦横中。方识不闻睹，穆然洵圣功。事因忙处错，中道在从容。拟议为言动，免令愆戾丛。止止还止止，休休休坐驰。兀兀固在此，浪浪将何之。魄我魂仍我，梦胡不我由。夜梦原从昼，云何不静修。闻鸡频问夜，非是爱辛勤。老至光阴少，那能不惜阴。匪拟人相重，不嫌人我轻。察言知不足，从此日兢兢。古人惜寸阴，寸寸必有事。古不专诵书，所事果何事。名利真成祟，英雄奈尔何。清江平似席，倏忽起风波。问路非行路，年年在户庭。果然行路客，问罢即登程。不欺人功浅，功深绝自欺。自欺宁易绝，还在欺人时。何处窥刚德，应于众聒时。初心原不恶，底事为人移。不慑于巨祸，不怵于殊荣。不眩于久昵，白首鲜能行。饮毒十年前，毒发十年后。智人慎举匕，懵人悼成疚。日照不择地，雨润无遗草。吾心藏仁机，嫉恶亦能槁。饱食卧北窗，多少恩难补。征人捍边陲，农夫劳畎亩。利荣无冀想，推挽绝偏私。杳杳高风在，执鞭我愿之。请看鼓楫人，江海如平地。由来此世途，各自分难易。莫视圣者高，自高更局促。暑葛寒以绵，人人赞化育。天心最憎机，人心能照机。试观海上客，何事不忘机。积风风乃厚，强信终成疑。相逢才半面，便道遇钟期。乡愿万寻坑，白头跳不出。图个世人称，年年囚鬼窟。点检从前事，感应如桴鼓。勿云方寸幽，天公于此睹。常凭未发天，好令直如弦。忽忽初念转，照照却惺然。朝暮相煎急，谁人会个休。通来一寸血，点点逐浮沤。
省躬诗·其一
作者：曹于汴
朝代：明

燕子语梁间，天籁各自发。家童勿垂帘，出入任飞越。
省躬诗·其一百
作者：曹于汴
朝代：明
体裁：五言绝句

吾亦完其我，夭寿我何关。人毁与人夺，似隔几重山。
省躬诗·其一百一
作者：曹于汴
朝代：明
体裁：五言绝句

有物弥天地，至密至恢恢。放非由近去，卷不远方归。
省躬诗·其一百七
作者：曹于汴
朝代：明
体裁：五言绝句

止止还止止，休休休坐驰。兀兀固在此，浪浪将何之。
省躬诗·其一百三
作者：曹于汴
朝代：明
体裁：五言绝句

不识严僮仆，能无畏影衾。心开双目朗，匝地鬼神森。
省躬诗·其一百九
作者：曹于汴
朝代：明
体裁：五言绝句

闻鸡频问夜，非是爱辛勤。老至光阴少，那能不惜阴。
省躬诗·其一百二
作者：曹于汴
朝代：明
体裁：五言绝句

宗圣终无愆，遵王道如砥。人心真圣君，从心何不理。
省躬诗·其一百二十
作者：曹于汴
朝代：明
体裁：五言绝句

利荣无冀想，推挽绝偏私。杳杳高风在，执鞭我愿之。
省躬诗·其一百二十一
作者：曹于汴
朝代：明
体裁：五言绝句

请看鼓楫人，江海如平地。由来此世途，各自分难易。
省躬诗·其一百二十七
作者：曹于汴
朝代：明
体裁：五言绝句

常凭未发天，好令直如弦。忽忽初念转，照照却惺然。
省躬诗·其一百二十三
作者：曹于汴
朝代：明
体裁：五言绝句

天心最憎机，人心能照机。试观海上客，何事不忘机。
省躬诗·其一百二十二
作者：曹于汴
朝代：明
体裁：五言绝句

莫视圣者高，自高更局促。暑葛寒以绵，人人赞化育。
省躬诗·其一百二十五
作者：曹于汴
朝代：明
体裁：五言绝句

乡愿万寻坑，白头跳不出。图个世人称，年年囚鬼窟。
省躬诗·其一百二十八
作者：曹于汴
朝代：明
体裁：五言绝句

朝暮相煎急，谁人会个休。通来一寸血，点点逐浮沤。
省躬诗·其一百二十六
作者：曹于汴
朝代：明
体裁：五言绝句

点检从前事，感应如桴鼓。勿云方寸幽，天公于此睹。
省躬诗·其一百二十四
作者：曹于汴
朝代：明
体裁：五言绝句

积风风乃厚，强信终成疑。相逢才半面，便道遇钟期。
省躬诗·其一百五
作者：曹于汴
朝代：明
体裁：五言绝句

杰人千仞壁，卓见亦横中。方识不闻睹，穆然洵圣功。
省躬诗·其一百八
作者：曹于汴
朝代：明
体裁：五言绝句

魄我魂仍我，梦胡不我由。夜梦原从昼，云何不静修。
省躬诗·其一百六
作者：曹于汴
朝代：明
体裁：五言绝句

事因忙处错，中道在从容。拟议为言动，免令愆戾丛。
省躬诗·其一百十
作者：曹于汴
朝代：明
体裁：五言绝句

匪拟人相重，不嫌人我轻。察言知不足，从此日兢兢。
省躬诗·其一百十一
作者：曹于汴
朝代：明
体裁：五言绝句

古人惜寸阴，寸寸必有事。古不专诵书，所事果何事。
省躬诗·其一百十七
作者：曹于汴
朝代：明
体裁：五言绝句

饮毒十年前，毒发十年后。智人慎举匕，懵人悼成疚。
省躬诗·其一百十三
作者：曹于汴
朝代：明
体裁：五言绝句

问路非行路，年年在户庭。果然行路客，问罢即登程。
省躬诗·其一百十九
作者：曹于汴
朝代：明
体裁：五言绝句

饱食卧北窗，多少恩难补。征人捍边陲，农夫劳畎亩。
省躬诗·其一百十二
作者：曹于汴
朝代：明
体裁：五言绝句

名利真成祟，英雄奈尔何。清江平似席，倏忽起风波。
省躬诗·其一百十五
作者：曹于汴
朝代：明
体裁：五言绝句

何处窥刚德，应于众聒时。初心原不恶，底事为人移。
省躬诗·其一百十八
作者：曹于汴
朝代：明
体裁：五言绝句

日照不择地，雨润无遗草。吾心藏仁机，嫉恶亦能槁。
省躬诗·其一百十六
作者：曹于汴
朝代：明
体裁：五言绝句

不慑于巨祸，不怵于殊荣。不眩于久昵，白首鲜能行。
省躬诗·其一百十四
作者：曹于汴
朝代：明
体裁：五言绝句

不欺人功浅，功深绝自欺。自欺宁易绝，还在欺人时。
省躬诗·其一百四
作者：曹于汴
朝代：明
体裁：五言绝句

心意由来别，心性亦分明。不窥真性面，终是气纵横。
省躬诗·其七
作者：曹于汴
朝代：明

小鉴鉴以面，巨鉴鉴以身。不比明月光，岂识乾与坤。
省躬诗·其七十
作者：曹于汴
朝代：明

制念如缚鹿，一排而一抵。无念乃无缚，正襟堕支体。
省躬诗·其七十一
作者：曹于汴
朝代：明

雄辩如求胜，直穷亦似争。才胜负者远，才争大道崩。
省躬诗·其七十七
作者：曹于汴
朝代：明

诸有不能无，诸无不能有。灵性一何灵，无无仍有有。
省躬诗·其七十三
作者：曹于汴
朝代：明

何事须明心，神通无更有。一朝心其心，宇宙在吾手。
省躬诗·其七十九
作者：曹于汴
朝代：明

谈忠多负主，论孝未酬亲。呴濡才似发，相负便生嗔。
省躬诗·其七十二
作者：曹于汴
朝代：明

刘戒释文义，潘不议论予。无乃谈学圣，勿越各身躯。
省躬诗·其七十五
作者：曹于汴
朝代：明

时或率天性，分明大道行。无端翻自悔，苦媚世间情。
省躬诗·其七十八
作者：曹于汴
朝代：明

些个失人意，愁肠百叠萦。却诧元城子，梅州鼾睡声。
省躬诗·其七十六
作者：曹于汴
朝代：明

意左莫投足，言违急敛唇。訾人如齿剑，扬已如投焚。
省躬诗·其七十四
作者：曹于汴
朝代：明

何事赏巴曲，何事唱阳春。既成立语式，更得听言人。
省躬诗·其三
作者：曹于汴
朝代：明

人信勿自信，人疑还自疑。不疑不成信，闇然为襟期。
省躬诗·其三十
作者：曹于汴
朝代：明

休因得意处，忘却懊怀时。自吐宁堪食，刚肠莫再移。
省躬诗·其三十一
作者：曹于汴
朝代：明

偶睹丑人丑，归来泪暗弹。丑予无处著，为尔何成宽。
省躬诗·其三十七
作者：曹于汴
朝代：明

长呼据竿头，他人焉置足。环瞻匪尔荣，将以尔为鹄。
省躬诗·其三十三
作者：曹于汴
朝代：明

困来宁退休，倦容勿对客。勿易吐肝胆，而令辞气迫。
省躬诗·其三十九
作者：曹于汴
朝代：明

小怒不能惩，大怒且相袭。大怒旬日连，小怒时刻戢。
省躬诗·其三十二
作者：曹于汴
朝代：明

行不离阶前，言乃万里去。负儋果几何，千钧勿浪语。
省躬诗·其三十五
作者：曹于汴
朝代：明

过喜气多扬，过忧貌亦啬。理情如调羹，味过讵堪食。
省躬诗·其三十八
作者：曹于汴
朝代：明

阳过常畏人，阴过不畏已。人目当其丽，吾目当其鄙。
省躬诗·其三十六
作者：曹于汴
朝代：明

寻常躏径草，容易扑流萤。怙强终不觉，尔弱乃相陵。
省躬诗·其三十四
作者：曹于汴
朝代：明

德义早安排，十三年前语。今日初度日，惭愧汗如雨。
省躬诗·其九
作者：曹于汴
朝代：明

我全而人毁，毁者当自怒。而我乃怒之，芸人忘其故。
省躬诗·其九十
作者：曹于汴
朝代：明

一水满不容，一水满欲施。海若乃汪汪，二水小如卮。
省躬诗·其九十一
作者：曹于汴
朝代：明

何故多遗忘，知因心不存。水澄物自照，垢远鉴靡昏。
省躬诗·其九十七
作者：曹于汴
朝代：明

事不问巨小，身在思有济。庸庸偶其间，何殊匏之系。
省躬诗·其九十三
作者：曹于汴
朝代：明

戚休掣电来，得丧迅雷起。心澄目不摇，凭言了生死。
省躬诗·其九十九
作者：曹于汴
朝代：明

常定亦常觉，常觉亦常定。泗滨获要言，吾以止吾性。
省躬诗·其九十二
作者：曹于汴
朝代：明

心胸藏衅郤，誉之以为讥。岐路相违左，合之乃成离。
省躬诗·其九十五
作者：曹于汴
朝代：明

天下极难事，取土益高陵。千秋华岳顶，帝座几人登。
省躬诗·其九十八
作者：曹于汴
朝代：明

以言教者雠，以言教者讪。几席笑谈间，好师成大患。
省躬诗·其九十六
作者：曹于汴
朝代：明

保心如保印，印去能吏拙。事心如事亲，常令安且悦。
省躬诗·其九十四
作者：曹于汴
朝代：明

养气如养虎，虎哮制则难。养心如养龙，龙变以能蟠。
省躬诗·其二
作者：曹于汴
朝代：明

风从水上过，文成风不知。水亦不自文，观者乃文之。
省躬诗·其二十
作者：曹于汴
朝代：明

世变人崇斗，几筵列战锋。鸡肋谁我弱，钳口莫相冲。
省躬诗·其二十一
作者：曹于汴
朝代：明

昨夕尘情浊，惉惉结不舒。梦中冯伯子，命我勿区区。
省躬诗·其二十七
作者：曹于汴
朝代：明

喋喋以益人，疑于炫所有。人方陈其益，虽逆且顺受。
省躬诗·其二十三
作者：曹于汴
朝代：明

不百鍊不劲，大任阿谁举。大道大如许，众生众如许。
省躬诗·其二十九
作者：曹于汴
朝代：明

恩过翻成怨，非关怨者尤。阳和阴不节，炎夏竟何流。
省躬诗·其二十二
作者：曹于汴
朝代：明

良贾以虚殖，殖多更邃藏。祗缘寸铢两，囊箧日周章。
省躬诗·其二十五
作者：曹于汴
朝代：明

何不学幼子，笑罢忘其喜。不风犹作波，人称为祸水。
省躬诗·其二十八
作者：曹于汴
朝代：明

过不可不悔，一悔便消释。药过病还生，撼摇苦此鬲。
省躬诗·其二十六
作者：曹于汴
朝代：明

天大不漏细，罗三垣列宿。不难大如天，抑恐多疏漏。
省躬诗·其二十四
作者：曹于汴
朝代：明

举世俱予圣，千年颜孟无。向明争似暗，明便辍功夫。
省躬诗·其五
作者：曹于汴
朝代：明

蒿莱谁不厌，斸尽又还生。田不茂黍稷，未许不青青。
省躬诗·其五十
作者：曹于汴
朝代：明

谓我不如斯，人其谁我谅。是何人之殉，不怜我之丧。
省躬诗·其五十一
作者：曹于汴
朝代：明

蚁斗如雷震，病耳亦时闻。人谁同此耳，相述徒殷勤。
省躬诗·其五十七
作者：曹于汴
朝代：明

吾将益人善，因之攻人瑕。区区亦疏耳，如煮水灌花。
省躬诗·其五十三
作者：曹于汴
朝代：明

燕居如对客，客至不更容。仓惶多掩饰，藉是以自攻。
省躬诗·其五十九
作者：曹于汴
朝代：明

折旋不足处，百拜尽成虚。减寸不为丈，凛凛贯终初。
省躬诗·其五十二
作者：曹于汴
朝代：明

周行松桂罗，狭径多蓁莽。遇莽方回足，何如询路口。
省躬诗·其五十五
作者：曹于汴
朝代：明

乍面成乍煦，易诺旋易悔。孰与少踟蹰，犹令直道在。
省躬诗·其五十八
作者：曹于汴
朝代：明

阳刚散之始，物生肇自坤。石冷能藏火，火烈秪成焚。
省躬诗·其五十六
作者：曹于汴
朝代：明

谁将一粒珠，弃之于中野。谁将一寸长，人前誇诩者。
省躬诗·其五十四
作者：曹于汴
朝代：明

怒毁成愎谏，喜誉若争怜。借将颔下气，增取面前妍。
省躬诗·其八
作者：曹于汴
朝代：明

或计在一时，或计在一世。或计在万年，经营应自异。
省躬诗·其八十
作者：曹于汴
朝代：明

不作井中泥，辄鸣床上琴。匡人何予有，况为废讴吟。
省躬诗·其八十一
作者：曹于汴
朝代：明

惟敬能生乐，恣睢成闷怀。寻常莫造次，戎好笑中来。
省躬诗·其八十七
作者：曹于汴
朝代：明

一字歉于中，四座俱回首。惕兮敬靡忘，勿以为细咎。
省躬诗·其八十三
作者：曹于汴
朝代：明

尔窥事迟迟，喜怒勿遽发。尔处事疏疏，经理须密切。
省躬诗·其八十九
作者：曹于汴
朝代：明

知几者不辱，况令辱相续。徵色不自喻，是之谓走肉。
省躬诗·其八十二
作者：曹于汴
朝代：明

支言亦有根，根深不在口。任尔三百缄，根动口自剖。
省躬诗·其八十五
作者：曹于汴
朝代：明

大木充栋梁，全帛美裳衣。若不中绳墨，环观叹奇稀。
省躬诗·其八十八
作者：曹于汴
朝代：明

无谓楚可疑，赵孟自坦坦。无谓汉可信，留侯戈已返。
省躬诗·其八十六
作者：曹于汴
朝代：明

飞云流远浦，旭光荡风林。去住倏不滞，可拟达者心。
省躬诗·其八十四
作者：曹于汴
朝代：明

卒然辄舛错，检点已千里。改是胡以预，造次必于此。
省躬诗·其六
作者：曹于汴
朝代：明

圣人时而言，一发千钧弩。终朝审其机，含章缄不吐。
省躬诗·其六十
作者：曹于汴
朝代：明

人情诞固诞，评章密似毛。评人如评鬼，双泪落青袍。
省躬诗·其六十一
作者：曹于汴
朝代：明

大济肇于忍，大怼肇于忍。一忍不复辨，刚道是愚蠢。
省躬诗·其六十七
作者：曹于汴
朝代：明

人亦何容辱，人亦何容欺。我否而人可，貌诺而中携。
省躬诗·其六十三
作者：曹于汴
朝代：明

千里难一师，百拜难一语。诟言感如饴，相成出相龉。
省躬诗·其六十九
作者：曹于汴
朝代：明

眼净微成巨，三年贯虱心。羊羹与鸡距，戈甲起缤纷。
省躬诗·其六十二
作者：曹于汴
朝代：明

先朝肇大礼，群议竞纷然。文成问不答，聊尔咏青天。
省躬诗·其六十五
作者：曹于汴
朝代：明

天雨之润禾，倾盆不如细。侈口相开陈，知应匪求济。
省躬诗·其六十八
作者：曹于汴
朝代：明

叉手成经济，揖授何森然。欹侧谈条理，沉醉说醒言。
省躬诗·其六十六
作者：曹于汴
朝代：明

知人真不易，咨询失亦频。勿谓凭高客，勿谓听密人。
省躬诗·其六十四
作者：曹于汴
朝代：明

口虚而内实，欲入闭之门。空洞绝伎俩，是为百益原。
省躬诗·其十
作者：曹于汴
朝代：明

利根千万丈，漆坚细若丝。谁知绝利日，刚是利生时。
省躬诗·其十一
作者：曹于汴
朝代：明

鉴空水之止，纤尘不掩光。人心尘无许，顿尔成昏茫。
省躬诗·其十七
作者：曹于汴
朝代：明

万人各一生，万生各一遂。圣人遂万生，于巳取不匮。
省躬诗·其十三
作者：曹于汴
朝代：明

宿爱不能断，宿嗔不能断。营营阶序间，何时登彼岸。
省躬诗·其十九
作者：曹于汴
朝代：明

御人与御事，难易迥然分。人心不我洽，吾事亦邅迍。
省躬诗·其十二
作者：曹于汴
朝代：明

血气相驱役，真成傀儡身。不知伏火处，那知已成焚。
省躬诗·其十五
作者：曹于汴
朝代：明

画史先盘礴，一择敌化工。万事未当前，胡不虚其中。
省躬诗·其十八
作者：曹于汴
朝代：明

遇兰馥我衣，遇棘刺我裳。人生随所遇，何必苦相伤。
省躬诗·其十六
作者：曹于汴
朝代：明

孟子善养气，此气即此理。禀气人人知，理则远言取。
省躬诗·其十四
作者：曹于汴
朝代：明

请益居其虚，受益居其愚。请益而益至，真能不怒无。
省躬诗·其四
作者：曹于汴
朝代：明

人不幸不及，相看成自惊。莫讶醉人醉，未饮不为醒。
省躬诗·其四十
作者：曹于汴
朝代：明

羊肠鲜覆辙，密语多兴戎。风波翻齿颊，冰炭罗心胸。
省躬诗·其四十一
作者：曹于汴
朝代：明

勿恃沾沾恩，恩为怨之府。勿恃煦煦亲，亲为疏之薮。
省躬诗·其四十七
作者：曹于汴
朝代：明

萤火未成日，不信草能飞。望夫躯化石，石躯有无知。
省躬诗·其四十三
作者：曹于汴
朝代：明

逢比荣万年，桀辛辱千古。吊罢莫谈忠，恸泪方如雨。
省躬诗·其四十九
作者：曹于汴
朝代：明

漏语乱之阶，转喉若发机。机动靡不走，促膝成噬脐。
省躬诗·其四十二
作者：曹于汴
朝代：明

贞士不易悦，曲士不易结。胡为乎营营，空尔成劳拙。
省躬诗·其四十五
作者：曹于汴
朝代：明

矶流向滂湃，风树影参差。神气清宁日，声容和顺时。
省躬诗·其四十八
作者：曹于汴
朝代：明

家有轩辕镜，镜貌分于此。去者影常留，来者胡以俟。
省躬诗·其四十六
作者：曹于汴
朝代：明

参芎自不恶，藜芦亦何尤。丈夫同气味，白首愿同游。
省躬诗·其四十四
作者：曹于汴
朝代：明

治世非一手，乱世非一足。南渡主多冤，群工俱食肉。
示戒
作者：曹于汴
朝代：明

我爱孟子书，论孝万年鹄。斗狠父母危，纵欲父母僇。所以处乡党，勉效恂恂䠱。出入气常下，惟恐与人触。博奕歌舞地，不以入我瞩。独有士人行，难成而易蹙。我愿诸子孙，尊生如执玉。吾能秉谦恭，谁不爱敬笃。骂人人亦骂，辱人取人辱。娼门譬火坑，陷人逾鸩毒。妖态厉杀锋，痴蝇逐臭肉。保身须养心，珍惜凌霄足。百行孝为原，芳名千古矗。
竹
作者：曹于汴
朝代：明

偶因月上横疏影，不为霜来发劲枝。休把贞操漫相拟，还须些个自然时。
良良歌
作者：曹于汴
朝代：明

曹宁夫妇病且老，有子良良行孝道。苦筋竭力得毫釐，奉养双亲常温饱。我虽峨冠为朝臣，睹此美行感怀抱。世上岂乏峨冠人，上天下地能论讨。妻罗子绮愁不足，不为父母添布袄。嗟尔良良是我师，愿尔多寿多财宝。
苇棚诗
作者：曹于汴
朝代：明

结苇为高棚，清幽障暑酷。袒背卧藜床，稚子供脱粟。有时爇檀兰，古编可朗读。托身六合中，风光到处足。还期招所知，兹乐谁能独。
莫相憎吟
作者：曹于汴
朝代：明

凤麟天之产，蛇蝎亦天生。谁不秉至情，杂纷缘五行。世衰鲜教化，遂致终懵懵。抑以天道远，难测者冥冥。不有不肖子，积慝家无倾。怙恶傥知悛，奚至贯满盈。利名或滥被，只因乾泽宏。辟彼甘澍降，荆棘亦敷荣。一瞬总归尽，忽忽电光明。相逢幸相怜，切愿莫相憎。
落花
作者：曹于汴
朝代：明

凭栏游冶惜芳菲，阵阵风来片片飞。多恼多情总向外，本来才著便忘机。
葵花
作者：曹于汴
朝代：明

自白自黄还自红，赏不加喜折不恫。若教著意才倾日，花若能言应笑侬。
藤
作者：曹于汴
朝代：明

嫩枝柔干倩相扶，未信终成矮地铺。当是老龙离玉阙，昂头藏角隐平芜。
访刘友不遇和其除夕韵
作者：曹于汴
朝代：明

岁岁除将去，乃成千万年。浑沦不岁改，机窍几人研。世谓迎春后，情殊守夜前。子寅丑异建，况味岂应迁。
读斛山遗稿
作者：曹于汴
朝代：明

忠臣濒百死，贞心不少移。幽室绝曙色，断食甘长饥。逢辰曝囚板，畅怀哦新诗。真成骨似铁，宁愁命如丝。圣恩今浩荡，掖垣何委蛇。虽然靳圜转，霆威固重施。愧无感格术，停阁亦焉悲。
读朝制先生诗语
作者：曹于汴
朝代：明

新凉整冠服，简编事校雠。端诵谢公语，言言在清脩。潜心窥颜孔，普乐为民谋。谁与膏其橐，击鲜杂歌讴。九原可以作，执杖相遨游。何如餍药石，吾病行将瘳。
谒韩侯庙
作者：曹于汴
朝代：明
体裁：七言律诗

辟谷仙人踪迹杳，就烹国士血痕斑。翔同孤凤真奇绝，泪洒千秋岂等閒。谁向浮生能系日，未随腐草便开颜。徘徊相羡尔能死，不死淮阴市井间。
谒韩侯庙
作者：曹于汴
朝代：明

辟谷仙人踪迹杳，就烹国士血痕斑。翔同孤凤真奇绝，泪洒千秋岂等閒。谁向浮生能繫日，未随腐草便开颜。徘徊相羡尔能死，不死淮阴市井间。
谢任竹东诗扇
作者：曹于汴
朝代：明

望望稷王山，熠熠岚光紫。中有好修人，九十武公似。禔躬绝氛埃，罗胸富经史。世德绍先徽，尚友薛夫子。我欲从之游，室遐人则迩。双鲤愧木桃，瑶篇突而视。下以轸时艰，上而忧国是。予为贫生干，不以我为訾。从兹怀袖间，馥郁逾兰芷。清风时披拂，泠然荡予滓。高谊啻云铭，寿公式多士。
贾玉行
作者：曹于汴
朝代：明

贾人贾玉交琳琅，栖栖楚客何彷徨。秪知三献终当售，谁知两足刖堪伤。苏秦贾舌以舌死，丈夫未遇盍括囊。苏秦死，齐不存，怀璧为罪胡璧珍。尼父游遨七十二，价不可求但可俟。
赏牡丹
作者：曹于汴
朝代：明

花前逸兴欲倾杯，为问此心何处来。物理若还不我与，等閒那得笑颜开。
赠冯少墟先生西还得扉字
作者：曹于汴
朝代：明

名贤旬日再言归，我贵由来知自希。枫陛黄麻需后召，函关紫气绕初衣。斯文终古无加损，国史千年有是非。计到家山春咫尺，缤纷囊笈满程扉。
赠别刘冲倩
作者：曹于汴
朝代：明

刘生索赋诗，欲赋无可赋。吾喜刘生来，悟言如祛雾。聊于岁月间，回头试一顾。不行何用言，不行不为悟。忽忽将百年，抑以将求副。岁月不副犹可图，百年不副真堪怖。眼前自有相副时，转盼休成千里路。
赠别徐明衡天部以请赠薛西原先生得谪·其一
作者：曹于汴
朝代：明

南州高士出皇都，阴雨三旬汇若湖。一旦铨郎辞墨绶，满朝台谏伏青蒲。尔怀圣主恩犹渥，众羡西原德不孤。再弼盛明他日事，眼前吾道在匡庐。
赠别徐明衡天部以请赠薛西原先生得谪·其二
作者：曹于汴
朝代：明

著力因求得，得后何庸力。无力却有力，绵绵自消息。
赠别戴生
作者：曹于汴
朝代：明

秋日长安来，春日江淮去。尔身有去来，尔心无行住。识得尔心时，八荒寸地具。识得尔心时，万行一模铸。识得尔心时，乃见违心处。吾心那可违，谈心泪如注。
赠别李本晦侍御二首
作者：曹于汴
朝代：明

吾身若虚空，气形凝未聚。浮荣与浮名，奚所凭而住。所以达观人，不以萦其虑。虚空何边涯，茫无析别处。所以大心人，似千花共树。离亭我送君，杯酒莫踌躇。君固河东留，我已江西去。搥碎匡庐山，面面两相觑。但会虚空身，肯令沾飞絮。我昔弱冠时，不揆慕往圣。谁其示我学，吾与渠共命。浮沉数十年，简帙窥先正。元公及纯公，金溪有子静。江门果自然，姚江揭大柄。泰州简而要，二溪之言瑩。垂老逢吉水，一睹真率性。率性匪等閒，须理融欲净。岂乏为义人，戕性滋世病。不思勉而始，不思勉以竟。归去告先生，当不我为佞。
赠别李本晦侍御二首·其一
作者：曹于汴
朝代：明

吾身若虚空，气形凝未聚。浮荣与浮名，奚所凭而住。所以达观人，不以萦其虑。虚空何边涯，茫无析别处。所以大心人，似千花共树。离亭我送君，杯酒莫踌躇。君固河东留，我已江西去。搥碎匡庐山，面面两相觑。但会虚空身，肯令沾飞絮。
赠别李本晦侍御二首·其二
作者：曹于汴
朝代：明

我昔弱冠时，不揆慕往圣。谁其示我学，吾与渠共命。浮沉数十年，简帙窥先正。元公及纯公，金溪有子静。江门果自然，姚江揭大柄。泰州简而要，二溪之言瑩。垂老逢吉水，一睹真率性。率性匪等閒，须理融欲净。岂乏为义人，戕性滋世病。不思勉而始，不思勉以竟。归去告先生，当不我为佞。
赠别李本晦侍御二首·其二
作者：曹于汴
朝代：明
体裁：古风

我昔弱冠时，不揆慕往圣。谁其示我学，吾与渠共命。浮沉数十年，简帙窥先正。元公及纯公，金溪有子静。江门果自然，姚江揭大柄。泰州简而要，二溪之言莹。垂老逢吉水，一睹真率性。率性匪等閒，须理融欲净。岂乏为义人，戕性滋世病。不思勉而始，不思勉以竟。归去告先生，当不我为佞。
赠别绛庠苏小泉广文还秦
作者：曹于汴
朝代：明

天下无真儒，因之无善治。昔人轸此忧，兴学以为亟。圣远言既微，士风亦岁异。终身学校中，不问学校字。泰运转河汾，小泉振铎至。卫道如保躬，造士如呼寐。一朝西其辕，皇皇起众喟。西方有美人，法堂树赤帜。行矣共阐扬，斯文应日炽。遗训芹泮间，有士揭而示。大道终在兹，谁兮甘自弃。
赠别胡生敬明守戎
作者：曹于汴
朝代：明

世非道不世，人非道不人。武非道不武，文非道不文。斯道入无间，斯道广无垠。谁能甘蜗缩，但饱七尺身。殷勤嘱明眼，认取此身真。到得眼明日，万汇备于君。主人不自主，大患在逡巡。真形谁信取，磅礴贯乾坤。
赠旷声和
作者：曹于汴
朝代：明

悠悠叹世路，崎岖日侵寻。官常有坠举，民情无古今。不见循良尹，云阳爱戴深。犹忆分符日，汉吏蚤盟心。三年报上最，枫陛貤纶音。谁云有盘错，良堪證士林。
赠梁思轩年丈
作者：曹于汴
朝代：明

在昔称贤母，宾至剪其发。孰与携其儿，迢递山河越。迢递伊何为，维以交贤哲。蒲坂萃俊髦，张孟声华勃。朝鼓虞弦风，夕采雷山蕨。不闻三迁者，笈囊出里阀。梁郎感此意，天池会迅发。
赠王金旸计部回南寿其兄复姓孔氏
作者：曹于汴
朝代：明

仲尼躬大道，天下一家也。岂不有同宗，一家之亲者。天下阐其学，譬如共陶冶。同宗绳厥武，亲若在膝下。伯鱼何异闻，诗礼之言雅。金旸出孔氏，传神异土苴。赠翁垂令德，昆弟如韶夏。食指纷同鼎，末俗睇兹寡。季也念伯氏，万里寿玉斝。复姓追本支，先圣自歆嘏。繄予钦其芬，翰墨为之洒。谓疏非所亲，胡为思如泻。大道在金旸，吾言当不假。
迎春花
作者：曹于汴
朝代：明

轻黄不似首春时，果是青青但此枝。欲识花无与花有，且言春去竟何之。
送刘友南还
作者：曹于汴
朝代：明

名实分先后，穷通若白皂。或簪缨于朝，或以岩穴老。岩穴厌纷埃，簪缨薄枯槁。达人自大观，时行匪二道。时行何寥廓，刘子眼相青。公卿虚左席，皎皎玉壶冰。挥麈阐秘奥，心胸罗繁星。一朝辞燕市，南去渡沧江。剑光寒夜月，烟雨迷潇湘。乾行如走丸，氤氲何南北。把臂竟无言，勿忘相开迪。
送别刘年兄豫吾
作者：曹于汴
朝代：明

陌上杨柳枝，烟氛凄且楚。何能折赠君，赠君行以语。不愿相游扬，但愿相期许。迅鹗方徘徊，未可戢其羽。一鹗终逾百，暂折未为沮。隐显总君恩，事业无来去。古人亦有言，当为岂此举。大鹏息溟池，一奋排天宇。若过少墟氏，停骖试问取。
送别戴肩吾
作者：曹于汴
朝代：明

七月凉风来，雨罢蔬苗广。戴子访吾庐，陇畔谈今曩。不道生计微，但询学问长。手持李翁言，作圣示吾往。珠玉挥四壁，坐玩襟期爽。送子远行游，归视吾禾穰。子行怀自佳，天宇秋正敞。
送曾公祖南巡广西
作者：曹于汴
朝代：明

送君河之浦，不折垂杨枝。杨枝几尺强，千丈系离思。别离复何道，光辉日在兹。顾惭漆室伏，喜君骢马驰。春明万里隔，况乃南溟陲。六飞匪代狩，谁与听民咨。
避暑姚馆漫题
作者：曹于汴
朝代：明

邸报传来莫叹呀，长安从昔此纷拿。飞霜堕雪皆天意，到得东风自放花。草有千般花万丛，形形色色也难同。负心唾面都由彼，不向人间竞楚弓。千年华表草中埋，八百篯翁亦去来。抛却金环总一律，尽他二竖莫徘徊。
避暑姚馆漫题·其一
作者：曹于汴
朝代：明

邸报传来莫叹呀，长安从昔此纷拿。飞霜堕雪皆天意，到得东风自放花。
避暑姚馆漫题·其三
作者：曹于汴
朝代：明

千年华表草中埋，八百篯翁亦去来。抛却金环总一律，尽他二竖莫徘徊。
避暑姚馆漫题·其二
作者：曹于汴
朝代：明

草有千般花万丛，形形色色也难同。负心唾面都由彼，不向人间竞楚弓。
都下见西山
作者：曹于汴
朝代：明

忽忽见西山，千峰螺黛簇。宛若对中条，当年景可掬。临眺重徘徊，屏营撼衷曲。不见故山云，何况云下屋。寸肠折大刀，拟上陈情牍。
闻报书怀四首
作者：曹于汴
朝代：明

钝质生来故不奇，科名官位总逾涯。若人刚好投閒地，犹费夕郎夜草辞。郑重多贤辅圣君，不才自合老烟云。儿童课罢书堂寂，种竹栽花日又曛。利锁名缰久若遗，无端犹尔浪猜疑。而今想在相抛却，正是茅檐稳睡时。尘世繁劳不上肩，山中长夏日如年。千秋未了遗编在，且喜蝇头也会看。
闻报书怀四首·其一
作者：曹于汴
朝代：明

钝质生来故不奇，科名官位总逾涯。若人刚好投閒地，犹费夕郎夜草辞。
闻报书怀四首·其三
作者：曹于汴
朝代：明

利锁名缰久若遗，无端犹尔浪猜疑。而今想在相抛却，正是茅檐稳睡时。
闻报书怀四首·其二
作者：曹于汴
朝代：明

郑重多贤辅圣君，不才自合老烟云。儿童课罢书堂寂，种竹栽花日又曛。
闻报书怀四首·其四
作者：曹于汴
朝代：明

尘世繁劳不上肩，山中长夏日如年。千秋未了遗编在，且喜蝇头也会看。
陶村送别友人
作者：曹于汴
朝代：明

相逢何造次，一夕成分岐。但念相逢喜，不念行当离。河梁携手处，别恨摧肝脾。怅余卧孤馆，寒风袭人肌。鸡鸣天未晓，君马已南驰。古道木叶脱，不似送来时。嘉言永不忘，于以沃吾思。
青苔
作者：曹于汴
朝代：明

阶除经积雨，匝地铺莓苔。隐隐青痕薄，茸茸黛色堆。举足忍相踏，移榻为频来。化工裁制巧，藻缋漫追陪。相对境幽寂，悠尔好怀开。
题北园十五首
作者：曹于汴
朝代：明

楚弱刘强东逝波，铜山金谷总消磨。啼莺莫向窗前枕，无限荣华正梦柯。七尺身躯一粒沙，年来病竖苦相加。吾将一笑攀明月，白玉京中别有家。昨夜狂风万水号，如从三峡听江涛。垂云隔在应凭取，飞入天门兴转豪。风高犹自怯衣单，华岳峰头四望宽。万国洪垆悲正炽，银潢泻却与清寒。采药时从陌上还，床头欹枕看青山。一腔热火风吹去，欲向忙人卖个閒。梦里分明玉帝旁，骑龙驾虎任翱翔。回头世界些儿大，不是争蜗是怒螳。万里黄河一线流，茫茫大地水中沤。非非是是莫相聒，一夜西风欲白头。石桥桥畔濯沧浪，高柳阴浓足午凉。野老班荆情共适，无人识是琐垣郎。累累高冢傍河涯，古碣苔封半欲欹。惟是银珰曾不拜，百年处处口为碑。十里郊原信步游，每逢嘉树且休休。旌旗却忆长安道，潇洒终应此日优。陇头小坐说当年，逐牧随农过绿阡。人是旧人穷亦得，乌沙难道漆同坚。半生炊黍未全醒，羸体相看便不宁。非是贪官非爱寿，个中不了为惺惺。春老园花秋近枝，黄昏相对泪交颐。如天事大关情切，惟有清风明月知。盂水昨宵梦化金，灵台帝主窒吾心。杨家夜却寻常事，蚁穴能令江汉深。岸裂澜狂涨若湖，且沉且起赖残壶。中流力尽波仍急，尼父空中笑欲扶。
题北园十五首·其一
作者：曹于汴
朝代：明

楚弱刘强东逝波，铜山金谷总消磨。啼莺莫向窗前枕，无限荣华正梦柯。
题北园十五首·其七
作者：曹于汴
朝代：明

万里黄河一线流，茫茫大地水中沤。非非是是莫相聒，一夜西风欲白头。
题北园十五首·其三
作者：曹于汴
朝代：明

昨夜狂风万水号，如从三峡听江涛。垂云隔在应凭取，飞入天门兴转豪。
题北园十五首·其九
作者：曹于汴
朝代：明

累累高冢傍河涯，古碣苔封半欲欹。惟是银珰曾不拜，百年处处口为碑。
题北园十五首·其二
作者：曹于汴
朝代：明

七尺身躯一粒沙，年来病竖苦相加。吾将一笑攀明月，白玉京中别有家。
题北园十五首·其五
作者：曹于汴
朝代：明

采药时从陌上还，床头欹枕看青山。一腔热火风吹去，欲向忙人卖个閒。
题北园十五首·其八
作者：曹于汴
朝代：明

石桥桥畔濯沧浪，高柳阴浓足午凉。野老班荆情共适，无人识是琐垣郎。
题北园十五首·其六
作者：曹于汴
朝代：明

梦里分明玉帝旁，骑龙驾虎任翱翔。回头世界些儿大，不是争蜗是怒螳。
题北园十五首·其十
作者：曹于汴
朝代：明

十里郊原信步游，每逢嘉树且休休。旌旗却忆长安道，潇洒终应此日优。
题北园十五首·其十一
作者：曹于汴
朝代：明

陇头小坐说当年，逐牧随农过绿阡。人是旧人穷亦得，乌沙难道漆同坚。
题北园十五首·其十三
作者：曹于汴
朝代：明

春老园花秋近枝，黄昏相对泪交颐。如天事大关情切，惟有清风明月知。
题北园十五首·其十二
作者：曹于汴
朝代：明

半生炊黍未全醒，羸体相看便不宁。非是贪官非爱寿，个中不了为惺惺。
题北园十五首·其十五
作者：曹于汴
朝代：明

岸裂澜狂涨若湖，且沉且起赖残壶。中流力尽波仍急，尼父空中笑欲扶。
题北园十五首·其十四
作者：曹于汴
朝代：明

盂水昨宵梦化金，灵台帝主窒吾心。杨家夜却寻常事，蚁穴能令江汉深。
题北园十五首·其四
作者：曹于汴
朝代：明

风高犹自怯衣单，华岳峰头四望宽。万国洪垆悲正炽，银潢泻却与清寒。
题史武麟年兄怡怡堂
作者：曹于汴
朝代：明

史氏今名阀，祥光何炎炎。伯子友于弟，相将乐以恬。友于极百爱，拊畜顾复兼。仲子亦圭玉，克恭如所严。怡怡辟堂构，飞白高朱檐。惟以为箴铭，出入相顾瞻。百年期缱绻，谁能中道嫌。岂其躬町畦，内子靡私奁。繄予亦有弟，予弟亦有兄。感此史氏义，请陈兄弟情。十指联于手，两手联胸膺。乌得强分别，而云若炭冰。世人重意气，斗酒呼同盟。一同不复忘，世讲踰兰蘅。孰与产同腹，亲切亦焉增。急难怀兄弟，胡不读鹡鸰。父母遗杯棬，睨盻肺肝折。那知兄弟身，父精母之血。父爱爱何疑，父敬敢弗敬。犬马犹且然，矧其所毓孕。弟愚噪厥兄，父耳惨堪听。兄怒目其弟，母怀痛欲涕。兄饱弟腹饥，八珍成泪堕。弟煖兄身寒，披锦心如剜。吁嗟世人懵，利重亲乃轻。利不殊粪秽，焉将骨肉衡。伊其癖金赀，矻矻后人遗。胡厚我之子，独薄亲之儿。或以小怨始，惉惉竟没齿。何如怒不藏，予喜象亦喜。大都夫之心，灰于妇之口。朱陈秦晋人，渠于我何有。我思古风醇，埙篪拟季昆。让产不自殖，让金不自珍。或尊为天子，楼阁美芳芬。或贵跻台鼎，参问勤朝昏。矢众良难折，健儿解崇伦。斗兄怆不武，形迷性自真。盗亦钦友爱，弗忍相邅迍。草木折何知，紫荆条枯存。于戏后视今，诚犹今视昔。千年万年后，史氏辉简籍。
题徐翼所年伯素履图说十二首 其一 庭闱受业
作者：曹于汴
朝代：明

人以官拓产，伊产以官落。何能卑小官，而不清献若。世情难与偕，所贵在空橐。贻谋亦有良，一经不为薄。
题徐翼所年伯素履图说十二首 其七 持衡校士
作者：曹于汴
朝代：明

从昔论事主，以人为上臣。一人曾无几，安得百千人。若得人千百，便是百千身。守蜀蜀人化，兹意良独真。
题徐翼所年伯素履图说十二首 其三 兄弟联登
作者：曹于汴
朝代：明

昔人羡一鹗，况乃双桂芳。贺者交于闾，若为共荣光。或亦怙其贵，邻里转彷徨。徐翁仍往役，吾以酬吾乡。
题徐翼所年伯素履图说十二首 其九 奕世承恩
作者：曹于汴
朝代：明

从昔有事使，从昔有君臣。不闻君负臣，惟闻臣负君。试睹龙章锡，皇恩被两亲。负曝还自暄，何以报王春。
题徐翼所年伯素履图说十二首 其二 泮宫发轫
作者：曹于汴
朝代：明

曩未采芹日，芸窗现鬼魑。移居免覆压，人谋讵及斯。毋乃人四旁，有鬼相依随。慎旃涤厥衷，谁云可射思。
题徐翼所年伯素履图说十二首 其五 持节平番
作者：曹于汴
朝代：明

曾闻南方强，情与北方异。吾不虐其人，渠亦不为祟。贪将故生衅，馘杀自网利。一札平番书，千里免兵燹。
题徐翼所年伯素履图说十二首 其八 靖海扬戈
作者：曹于汴
朝代：明

余闻古圣人，出入剑为佩。奈何悬蓬矢，慑志黄云塞。挥毫睨武夫，武夫歼巨憝。扬戈沧海中，不比龊龊态。
题徐翼所年伯素履图说十二首 其六 奉诏抡材
作者：曹于汴
朝代：明

千章出万壑，躬先不畏苦。神为画良筹，梦里频开剖。人恐遗之累，输金不啻土。神人不可格，何不于斯睹。
题徐翼所年伯素履图说十二首 其十 待漏闻胪
作者：曹于汴
朝代：明

余诵闻胪说，林泉见一人。有子朝通籍，若翁暮乞身。不缘寄寸赤，岂释负千钧。侃侃嘱报国，吾亦怵吾神。
题徐翼所年伯素履图说十二首 其十一 归田课孙
作者：曹于汴
朝代：明

昆弟俱白首，兰桂何翩翩。读罢七训语，霞觞欣流传。亲亲共长长，风世以家先。莫道赋归去，经纶更灿然。
题徐翼所年伯素履图说十二首 其十二 宾筵介寿
作者：曹于汴
朝代：明

舆人皆曰贤，跻诸鹿鸣席。先生曰予眊，检身转惕惕。惟其检厥身，兹筵得上客。知非不为非，伯玉映今昔。
题徐翼所年伯素履图说十二首 其四 率子瞻天
作者：曹于汴
朝代：明

天远不咫尺，宫阙高嶙峋。徘徊耸瞻视，兹地致吾身。致身未为报，丁宁启后人。而勿忘此日，应更念吾君。
题徐翼所年伯素履图说十二首·庭闱受业
作者：曹于汴
朝代：明

人以官拓产，伊产以官落。何能卑小官，而不清献若。世情难与偕，所贵在空橐。贻谋亦有良，一经不为薄。曩未采芹日，芸窗现鬼魑。移居免覆压，人谋讵及斯。毋乃人四旁，有鬼相依随。慎旃涤厥衷，谁云可射思。昔人羡一鹗，况乃双桂芳。贺者交于闾，若为共荣光。或亦怙其贵，邻里转彷徨。徐翁仍往役，吾以酬吾乡。天远不咫尺，宫阙高嶙峋。徘徊耸瞻视，兹地致吾身。致身未为报，丁宁启后人。而勿忘此日，应更念吾君。曾闻南方强，情与北方异。吾不虐其人，渠亦不为祟。贪将故生衅，馘杀自网利。一札平番书，千里免兵燹。千章出万壑，躬先不畏苦。神为画良筹，梦里频开剖。人恐遗之累，输金不啻土。神人不可格，何不于斯睹。从昔论事主，以人为上臣。一人曾无几，安得百千人。若得人千百，便是百千身。守蜀蜀人化，兹意良独真。余闻古圣人，出入剑为佩。奈何悬蓬矢，慑志黄云塞。挥毫睨武夫，武夫歼巨憝。扬戈沧海中，不比龊龊态。从昔有事使，从昔有君臣。不闻君负臣，惟闻臣负君。试睹龙章锡，皇恩被两亲。负曝还自暄，何以报王春。余诵闻胪说，林泉见一人。有子朝通籍，若翁暮乞身。不缘寄寸赤，岂释负千钧。侃侃嘱报国，吾亦怵吾神。昆弟俱白首，兰桂何翩翩。读罢七训语，霞觞欣流传。亲亲共长长，风世以家先。莫道赋归去，经纶更灿然。舆人皆曰贤，跻诸鹿鸣席。先生曰予眊，检身转惕惕。惟其检厥身，兹筵得上客。知非不为非，伯玉映今昔。
题首善书院
作者：曹于汴
朝代：明

维皇建有极，日月丽霄汉。借问极云何，至善谁容畔。此善来自天，大宝逾琼瓘。主之为师模，阐之为性案。为之圣者徒，积之庆可断。帝京天下首，千方支体贯。坦坦王路遵，蒸蒸登于岸。明善善以明，洵其乐且衎。先觉觉斯民，构馆敩学半。将期实行修，宁啻缛文烜。登其门崔嵬，升其堂轮奂。入其室深幽，敬止何敢玩。不学善乃湮，不善世乃乱。谁兮匪天民，勿作如是观。
魏豹城
作者：曹于汴
朝代：明

野老溪边说魏侯，荒原曾此树琼楼。秦王殿上珠光照，薄后宫中贵气收。故垒惟闻残镞出，遗沟犹自淡烟浮。兴亡千古堪凭吊，何事蜂衙喧未休。
鸢飞鱼跃
作者：曹于汴
朝代：明

鸢鱼吟罢此心开，色色如斯莫更猜。窗草驴鸣同意思，古人才是诵诗来。
龙逄冢
作者：曹于汴
朝代：明

下马高坟泪欲零，忍闻忠荩被严刑。秋风惨惨天为老，夏历茫茫骨尚馨。一死犹期成主悟，九州岂意共身倾。英魂彷佛来相嘱，莫道吾王不圣明。
金碧山水图
作者：曹介
朝代：明
体裁：古风

唐朝以来画金碧，小李将军称绝奇。流传所见恨不广，真迹往往人间稀。此景何人之所作，老眼挼挲看宛若。群峰削翠撑晴霄，一水流银出丹壑。初疑武陵溪，桑麻夹岸花枝低。渔郎昔日访奇处，回首但见苍烟迷。又疑天台山，桃花流水非尘寰。仙人刘阮采药去，虹桥一断难跻攀。我生胡为在尘市，一见青山心独喜。拂衣便欲归故乡，高卧溪堂看云起。觞我酒，弦我琴，高山流水谁知音。
游瓮安后岩
作者：曹代之
朝代：明
体裁：古风

寒气敛馀肃，晴风振天表。林麓动幽怀，探历尽奇窈。孤筇摄危级，寓目延清眺。烟岚净远坐，诸峰青未了。湖光一片明，孤情穷浩渺。百感从中来，俯仰各有道。茫茫集百端，欣慨萦怀抱。古碣读遗文，岁月不易考。转境得幽异，绝壁参空杳。草木肆蒙茸，怪石迷丝茑。古穴不可寻，寒云栖树杪。诸子争胜情，领略具清皎。踞石发高啸，登峰绝危讨。曲折顿忘疲，感触亦深悄。归途月色明，回首孤峰小。
次元夕宴烟雨楼韵
作者：曹代萧
朝代：明
体裁：七言律诗

烟雾霏霏漾远洲，仙郎青雀到溪头。尊前灯火纷纷下，槛外湖光面面流。雪霁春山谁泛棹，月明晚渚共登楼。年年乐事堪称赏，肯令东风不暂留。
写竹赠戴山黄方伯
作者：曹侃
朝代：明
体裁：七言绝句

昔游湘浦泊兰桡，万玉森森宿雨消。记得推篷凉夜永，月明一曲紫鸾箫。
减字木兰花·茅亭
作者：曹元方
朝代：明
体裁：词

茅亭何客。宜闲宜淡宜真率。渔牧新知。寄语携樽来莫迟。芙蓉薜荔。烟生落日柴门闭。醉后怀开。不到醒时愁不来。
杏花天·梦醒
作者：曹元方
朝代：明
体裁：词

梦中时露英雄槩。逢人间、带些慷慨。岂如儿女醒时态。暖暖姝姝时派。春风好、鬓丝难改。酒杯阔、人间翻隘。芳醪醒后依然在。一世推愁门外。
洛阳春·怀吴庆伯
作者：曹元方
朝代：明
体裁：词

人隔一江芳草。眉端恨绕。梦里寻君遍两堤，但见荷风袅袅。苍髻带花偏好。古来不少。雨丝绣出一枝红，忽地倏然林表。
渔家傲·山居
作者：曹元方
朝代：明
体裁：词

廿年歌啸空村曲。屏除丹漆营茅屋。屋上哑哑鸣布谷。村醪熟。邻翁共醉书边宿。桐阴满地莺声蔟。短墙一带新生竹。流水渔舟图一幅。诗囊足。不知门外春山绿。
渔家傲·惊春
作者：曹元方
朝代：明
体裁：词

报导和风春到早。春来莫笑人增老。老眼看花犹恨少。何处好。前村明媚多啼鸟。满地落红休便扫。连天望眼迷新草。罗袖接花双袖小。香袅袅。不放春光归去了。
蝶恋花·春晓
作者：曹元方
朝代：明
体裁：词

啼罢流莺花满栋。乍卷疏帘，柳外烟光重。玉笛谁家才一弄。惊醒幽阁朦胧梦。鸦鬓云鬟慵未动。小立屏前，又听轻雷送。日影渐移妆镜拥。泪痕半湿钗头凤。
醉东风·春晚
作者：曹元方
朝代：明
体裁：词

点染桃花面。芍药方零乱。昼长歌鸟共谁调，怨。怨。怨。皱白初匀，蔫红渐瘦，自题团扇。侍婢惊时变。杜宇啼深院。闻郎鸾信约归期，骗。骗。骗。刺绣无心，添衣缓步，强寻女伴。
三日小饮女郎处
作者：曹勋
朝代：明
体裁：七言律诗

相逢便约煮新蔬，近水衡门且食鱼。避客转怜雏校史，辞官犹署曲尚书。当场二妙争花案，隔壁三家认草庐。最是閒人閒不得，平章风月又春初。
冬日京邸漫成
作者：曹勋
朝代：明
体裁：七言律诗

枯柳如柴束几重，煨来榾柮覆缸红。灭炊未肯羞童子，徙突何曾误乃公。鼠壮欲消三月俸，貂寒还怯五更风。春回不管人南北，历历江云在眼中。
别尔新
作者：曹勋
朝代：明
体裁：七言律诗

稍为君留亦不迟，且赊山约待他时。未行先儗将来订，才晤仍愁既去思。欲写凄迷艰一字，终惭决绝负双卮。满江风雨孤舟梦，怕读方髯南岳诗。
南池次少陵韵
作者：曹勋
朝代：明
体裁：五言律诗

不为南池胜，谁来舣客船。横江人似鹤，深树昼宜蝉。李杜千秋句，青徐六月天。乡心看逝水，此意冷于毡。
得左大来梁辰须裴晋卿诸门生京邸书两年始到
作者：曹勋
朝代：明
体裁：七言律诗

天上人间岁月移，故人犹记老渔师。登高肯许乘风便，望远宁愁计日迟。吾道不随沧海变，世情惟有碧山知。只祈耕稼村村足，未敢逢人赋黍离。
渔歌子·本意
作者：曹勋
朝代：明
体裁：词

雨破萍痕趰晚烟。风翻柳影蔽渔船。春酒熟，锦鳞鲜。唤起群雏烂熳眠。
缺题
作者：曹勋
朝代：明

罗绮生香散隐霞，春光不让五侯家。东风二月苏堤路，树树桃花间柳花。
舟居
作者：曹勋
朝代：明
体裁：五言律诗

一帆无定指，聊得避纷纭。水宿常疑雨，山明更喜云。酒情须午过，暖意近春分。自活炉中火，花前不敢熏。
金菊对芙蓉·九日
作者：曹勋
朝代：明
体裁：词

霜咽乌啼，云排雁字，长空秋水滔滔。正汀蒲憔悴，岸柳萧条。东篱采菊南山醉，胜孟嘉落帽狂豪。相逢佳节，白衣送酒，商馆题糕。追念往日登高。叹河山如昨，历尽波涛。问龙沙盛会，千队旌旄。而今惟有牛羊下，谁能料万事秋毫。只须洒落，月明风细，痛饮持螯。
长至后三日大雪
作者：曹勋
朝代：明
体裁：七言律诗

白年急景笑蹉跎，一线长添得几何。麦种未青方破甲，梅稍先白已交柯。天昏土屋鸡栖早，岁俭瓶粮雀耗多。似报明年秋熟好，不愁寒压老渔蓑。
闺词
作者：曹勋
朝代：明
体裁：七言绝句

澄澄人坐碧琉璃，今夜清光定属谁。干瓦鸳鸯俱露宿，紫衾轮与睡猧儿。
江上老渔行为赠大司农白阳毕老年丈请告荣归
作者：曹可明
朝代：明

方今留计计不支，司农仰屋虞棼丝。谁提空乳乳群儿，我公至止独云否。炊妇有无谁分咎，有米而炊何需其。惄然持筹问仓囷，批奸直欲批狂狺。肯使左右凭丛神，水滴石穿嗟自昔。凛凛奉行惟三尺，自兹泉府多裒益。裒益万方难具陈，试观道路无脱巾。水输陆挽巳駪駪，昔何以饥今饱伍。昔何以逋今红腐，漏下衡书良独苦。惟予群隶承下风，一见甫惊黑头公。未几华发巳鬉鬉，固知尽瘁惟公独。公不岩廊不枢轴，谁实褆休谁造福。方期驿召自天来，公独揽镜惊霜皑。此种种者胡为哉，曰予拮据巳极矣。胡不闻之贵知止，我其陈词告天子。天子重眷股肱贤，东南半壁惟尔肩。尔姑息肩宜淄川，淄川实非考盘室。庖刀善藏方善出，雒社暂尔栖君实。一朝纶旨飞丹枫，飘飘归与逐征鸿。轻装夕指般阳东，装无长物图书在。郁林片石犹云碍，贤哉大夫众所喙。盖闻江湖心庙廊，矧今时事多抢攘。谁云泉石可尚羊，都门供帐盈江浒。共歌九罭为公祖，愿公信宿膺华黼。
中秋亭会
作者：曹嘉
朝代：明

新亭面皎月，高宴列中秋。地敞蟾疑动，窗空雾自流。杯倾承露掌，榻下摘星楼。宾客梁园胜，今宵尽醉游。
双溪方伯夏初见过就饮石几留诗次韵
作者：曹嘉
朝代：明

舅家石几何玲珑，瑶色金姿花树丛。拂玩自成今日会，扣歌真见古人风。苍烟野径双樽里，碧簟凉云小阁东。独喜馆甥重有处，百年吟卧此心同。
寺前秋泛限韵
作者：曹嘉
朝代：明

湖上晴游即镜中，轻烟淡霭静浮空。岸回舟自蒹葭入，塔迥云从殿阁通。惊吹鱼龙时出没，傍筵鸥鹭晚西东。回桡更泛桃花水，不辨秋林返照红。
朱迁镇庙二首
作者：曹嘉
朝代：明

野庙瞻遗像，英威尚出群。戢场没沙水，尽壁起风云。铁马长驱志，金兵累胜勋。自遭谗谮死，罪复静胡氛。虎战收功近，龙威召将还。中原无社稷，外寇有关山。野鸟啼残恨，苍松凛旧颜。平生吊忠义，独此泪痕斑。
朱迁镇庙二首·其一
作者：曹嘉
朝代：明

野庙瞻遗像，英威尚出群。戢场没沙水，尽壁起风云。铁马长驱志，金兵累胜勋。自遭谗谮死，罪复静胡氛。
朱迁镇庙二首·其二
作者：曹嘉
朝代：明

虎战收功近，龙威召将还。中原无社稷，外寇有关山。野鸟啼残恨，苍松凛旧颜。平生吊忠义，独此泪痕斑。
次李梦阳戊子元夕示甥嘉韵
作者：曹嘉
朝代：明

灯光皎河汉，寒夜倍生春。况是繁华国，能堪吏隐人。千家馀凤管，九陌竞香尘。独和閒居咏，憎看月胜银。
次答李梦阳送甥嘉之茂州次玉溪侍御韵三首
作者：曹嘉
朝代：明

两度徽官谪，孤身绝塞行。汉廷收堕泪，蜀道轸离情。玉垒蚕丛国，龙标剑阁城。乾坤形胜地，何处挂冠缨。我有龙渊物，谁云鸟道难。桥横江不阔，岭度雪空盘。感慨悲前事，威棱想旧官。投荒吾不恨，指佞万人看。障海功难就，排山力渐消。花心伤绣斧，鸟步习绳桥。郡国西羌尽，星辰北极遥。赐环竟何日，含泪望中朝。
次答李梦阳送甥嘉之茂州次玉溪侍御韵三首·其一
作者：曹嘉
朝代：明

两度徽官谪，孤身绝塞行。汉廷收堕泪，蜀道轸离情。玉垒蚕丛国，龙标剑阁城。乾坤形胜地，何处挂冠缨。
次答李梦阳送甥嘉之茂州次玉溪侍御韵三首·其三
作者：曹嘉
朝代：明

障海功难就，排山力渐消。花心伤绣斧，鸟步习绳桥。郡国西羌尽，星辰北极遥。赐环竟何日，含泪望中朝。
次答李梦阳送甥嘉之茂州次玉溪侍御韵三首·其二
作者：曹嘉
朝代：明

我有龙渊物，谁云鸟道难。桥横江不阔，岭度雪空盘。感慨悲前事，威棱想旧官。投荒吾不恨，指佞万人看。
王豸使既返东月皎升乃与李曹二子径觞吹台之巅口占柬黄子同赋
作者：曹嘉
朝代：明

皎皎秋圆月，亭亭夜迥台。光随车马上，步接斗牛回。赋雪邹枚迹，临风李杜杯。犹怜朱绂客，不共坐莓苔。
王豸使至
作者：曹嘉
朝代：明

雨后青骢马，风前绿绮琴。槛纷兰菊色，林响鹿麋音。野鸟随人性，秋虫助客吟。烦襟应尽解，接屣坐松阴。
秋日东庄宴集
作者：曹嘉
朝代：明

菊酿新开承露盘，浚郊出赏尽银鞍。风林一叶地逾静，塞雁双飞天自宽。亭榭傍云秋动色，旌旗夹水昼生寒。南州榻宴名今古，未信风流胜此欢。
谪蜀过谒双忠之祠
作者：曹嘉
朝代：明

直谏匡前代，孤忠激后臣。光犹争日月，色岂变松筠。吊古千行泪，投荒万里身。回思犯颜日，斧钺在枫宸。
赠陈生嘉言
作者：曹嘉
朝代：明

独坐玄洲钓，深栖仲蔚蓬。人呼白衣相，家有玉环童。泽近蛟常雨，林空鸟易风。蒹葭霜露里，谁采最高丛。
闻郑生死丰沛舟中二首
作者：曹嘉
朝代：明

太初仙逝早，少谷暝游深。讵谓方山客，同随秋草阴。野云飘素幔，寒日下空林。重念群芳歇，临风涕满襟。已返河梁棹，难招楚泽魂。何人收旅衬，有客酹清樽。浦月沉帆影，山花没屐痕。梁园旧游地，风色自黄昏。
闻郑生死丰沛舟中二首·其一
作者：曹嘉
朝代：明

太初仙逝早，少谷暝游深。讵谓方山客，同随秋草阴。野云飘素幔，寒日下空林。重念群芳歇，临风涕满襟。
闻郑生死丰沛舟中二首·其二
作者：曹嘉
朝代：明

已返河梁棹，难招楚泽魂。何人收旅衬，有客酹清樽。浦月沉帆影，山花没屐痕。梁园旧游地，风色自黄昏。
闻雁
作者：曹嘉
朝代：明

连翩升紫塞，嘹呖过秋城。帛染传书泪，砧催捣练声。云深飞总近，风细落还轻。此夜高楼笛，怀人几度横。
陶君誇其分司桃花独树予往观之次其韵
作者：曹嘉
朝代：明

独树红桃太放花，主人折赠众宾誇。当筵雨□□犹湿，倚槛风枯午更斜。剩有琴书分秀色，岂容蜂蝶乱芳华。英朋海内如君少，拟报琼瑶醉紫霞。
元旦酬赠陈海门留宴
作者：曹大同
朝代：明
体裁：古风

勾芒御春阳景熙，明庶神风原野披。簇簇卿云千顷合，霏霏濡露百荣滋。黄堂琼枝直挺秀，郎署华精参列宿。陈蕃后裔八闽豪，制锦鸣琴来海凑。海凑频年氛祲多，夷舲血战翻鲸波。积阴寒谷思回暖，喜见贤侯曳佩过。仁风乍扇化已浃，品物昭苏元祚协。履端介祉启芳辰，燕寝香凝动欢颊。双瞳顾我若平生，柏酒殷勤相向倾。已沾玉馔方圆溢，复听华梁歌吹盈。坐眷兰心挹芳馥，文德悬知覃蔀屋。共推小范甲兵胸，载展士元骐骥足。嗟予濩落卧江滨，年年椒颂向谁新。甘棠蔽芾徵邻壤，海上长歌不老春。
游仙
作者：曹大同
朝代：明
体裁：古风

有道百灵初，无名万物始。九气炼中和，三元谢甲子。化升随感迁，清越彻表里。玄圃御斑麟，丹丘乘赤鲤。左拍浮丘肩，右蹑羡门趾。山成数寸尘，海无三尺水。长啸宇宙外，超然得不死。
秋日田居
作者：曹大同
朝代：明
体裁：古风

屏居谢人徒，朔风吹寒雨。远树既盘纡，渫云亦交互。愁鸱恋故林，隐豹谙长雾。羃历川光昏，苍茫野火聚。耳目暂无扰，閒情托豪素。拙讷罢干时，赏心于此遇。飞光忽我遒，咄咄岁云暮。眷言采三秀，颓龄傥能驻。
柳
作者：曹大章
朝代：明
体裁：七言绝句

立尽东风草色青，鹃啼日落暮愁生。江流不断春云合，一树垂杨万里情。
游茅山
作者：曹大章
朝代：明
体裁：五言律诗

曲径通悬阁，轻车破紫芬。忽疑身近日，翻讶足生云。野色松阴合，烟光鹤影分。石台閒可坐，潇洒洞仙群。
缺题
作者：曹大章
朝代：明

东风绿草到平台，小槛晴临曲涧隈。月影上洲杨柳乱，雾香沾酒杏花开。佳人步郭逢君饮，卧病怜春强自来。寻胜正当花度日，蕊宫莺蝶一齐回。
缺题
作者：曹大章
朝代：明

二月郊南柳色春，淡云晴霭动芳辰。霏霏花气偏随酒，袅袅莺歌解和人。野舫醉乘明月渡，芳洲情与白鸥驯。武陵溪水深几许，笑逐桃花欲问津。
缺题
作者：曹大章
朝代：明

竹径寥寥空碧苔，双星忽漫照高台。唾飞白玉风前落，舄度青云江上来。螭尾清班原帝侍，虎头词客总仙才。相逢莫问年来事，惟有桃花似旧开。
醉花云
作者：曹大章
朝代：明
体裁：曲

醉扶归打叠时丽情万绪笼长袖。挥霍时红光一道化飞虬。待扫除了殢雨尤云楚天羞。拂开了蜂喧蝶攘花间友。怕黄尘飞上玉搔头。怎容他青蝇玷却龙文绣。四时花休休渡江云。紫陌牵丝若个收。怕铜雀春深花自愁。
哭舅氏元美先生二首
作者：曹子念
朝代：明

好客千金旧橐捐，晚来翻结卖文缘。不知湖海褒衣士，更向何人索酒钱。浔阳千里恨春潮，一去麻姑信息遥。华表纵教归白鹤，也应城市半萧条。
少年行二首
作者：曹子念
朝代：明

六郡良家三辅豪，千金鞍马百金刀。也知侯印寻常事，不分秋来太白高。长安兄弟旧知名，半是期门半射声。醉就胡姬垆畔宿，明朝齐赴受降城。
闲斋书事
作者：曹孔章
朝代：明

林响溪雨来，萧萧客窗暝。瑶琴倦不谈，石阑晚犹凭。烟深鸟依树，花落风满径。隔岸谁诵经，泠泠发清磬。
题王高翰单于昭君夜坐图
作者：曹孔章
朝代：明

天如穹庐塞云黑，胡地寒多胡草白。阴山积雪不曾消，马潼驼峰作常食。一身不幸颜如花，一朝飘泊在天涯。宫中不识天子面，哪知世有呼韩邪。银烛煌煌照清夜，咫尺腥膻杂兰麝。强含娇笑对毡裘，啼痕暗裛秋云帕。单于未醉酒频倾，琵琶不弹肠断声。谁知万里多情月，祇与昭阳一样明。
上方寺
作者：曹学佺
朝代：明
体裁：五言律诗

悬崖车马绝，杖步仅能跻。寺向云中起，僧从天上栖。草庵寻径远，冰窟听泉迷。为拟前峰是，前峰到又低。
丹榴行（父老传云：贵溪被难时，楼前榴树忽僵，后数日仍活）
作者：曹学佺
朝代：明

君不见信州丞相第，十二高楼称绮丽。雕甍共倚黄金堂，绣柱遥连白玉砌。琼恩宝泽锡嘉名，睿藻宸题照日明。方圆法式颁仪部，多少金钱给水衡。复道文窗开扇扇，极目欲穷西楚甸。灵山黛色稠叠来，彭蠡湖光微渺见。山川如旧人事非，圣主原施不测威。胥江已见浮鸱去，华表空闻化鹤归。魂招归来上不得，寂寂高楼徒叹息。火烧崇墉落劫灰，尘飞绮栋无颜色。可怜殁后见精忠，青史相传贯白虹。欲知血泪何时灭，秋老榴花开尚红。
修觉寺
作者：曹学佺
朝代：明

汉时修觉寺，唐代上皇题。苍翠驱津筏，虚空转石梯。江声文井外，山色武阳西。寂寞僧房里，曾容名士栖。
八月朔日王元直招集南楼送陈汝翱之东粤王玉生之清漳沈从先还姑苏徐兴公之建溪陈惟秦之聊城蒋之才之广陵余返白下
作者：曹学佺
朝代：明

西风萧瑟动离颜，一树衰杨不剩攀。秋老几人犹白社，月明无主是青山。征途南北高楼外，客泪纵横杯酒间。此别纷纷难聚首，天涯那许梦魂闲。
再送宣仲
作者：曹学佺
朝代：明

此时君定发，安得复蹉跎。雁信南来少，鸥群北去多。芳洲虽可涉，寒月竟谁过。余兴乘冬暖，江行踏浅莎。
出郭别陈振狂将以暮潮解缆发之九龙
作者：曹学佺
朝代：明
体裁：古风

翩翩双黄鹄，矫矫云中飞。疾风一相失，奄忽东西驰。眷此同袍友，恩义无乖疑。春华不久荣，秋叶乃多萎。念当展行役，揽涕从此辞。往路何浩浩，乃在瘴海涯。荅言别故林，与子同一时。方舟夙已戒，利涉临余斯。斟酌盈觞酒，各致平生私。景光不相恋，良驷终难追。携手念已远，出门视多岐。凡影但俯形，一失俱相离。幸言怀明德，有如渴与饥。心为道路枢，安得不自知。慎哉各努力，勿负岁暮期。终当续古欢，为乐犹未迟。
初十夜月
作者：曹学佺
朝代：明

月色轻云里，秋声细雨边。经旬移节候，洒暝作凉天。鸟宿明河断，蛩吟古塞连。予心耽寂寞，耿耿不成眠。
初四日携具西园候夏彝仲令君因谈时事有感（庚辰）
作者：曹学佺
朝代：明

新潮何日发吴航，屡听车音到画廊。阶下瑞蓂重对叶，座间仙令有余香。借筹无计匡时短，秉烛行游觉夜长。湖海尚存交谊在，嘤鸣端不负春阳。
别吴子修
作者：曹学佺
朝代：明

执手依然在路歧，劝余行役不须悲。况当白下闲官日，尽是清尊对客时。回首故山俱惜别，出门新月便相思。片鸿不断能来往，还为题书寄所知。
别喻宣仲宣仲之闽
作者：曹学佺
朝代：明

思乡情有极，送子意无涯。明月看时别，清霜梦后知。江空茅舍静，秋半柳条衰。九派何须问，居然怨两歧。
十六夜步月用辉字
作者：曹学佺
朝代：明

清宵不看月，谁忍负秋辉。林壑欲相乱，江风来甚微。名香生道念，落叶点山衣。池上枝枝鸟，天凉同客归。
双流
作者：曹学佺
朝代：明

万里桥方度，双流径已存。薄寒成翠色，疏雨点黄昏。竹柏密他树，水云平过村。群乌栖欲尽，才到县西门。
和闻梵
作者：曹学佺
朝代：明

山下层层起暮烟，山中一点佛灯燃。僧家功课如常事，只有朝昏无岁年。
和高太史芦花帘诗
作者：曹学佺
朝代：明
体裁：七言律诗

璇宫皇女不停梭，织得疏帘映薜萝。渔父閒眠钩畔雪，洛神微步隙中波。还同鲁缟穿风薄，讵比湘筠染泪多。几度塞鸿飞不过，萧萧月影恐张罗。
咏墨纱灯（杭州元夕席上作，一时罢唱）
作者：曹学佺
朝代：明

质裂横疑水，光生薄似苔。凭将彩笔画，认作剪刀栽。鸟向空中度，花从镜里开。细看若无力，不畏晓风催。
喜茂之至有述
作者：曹学佺
朝代：明

之子秋为期，八月始余嫁。庭鹊代人言，山猿出相迓。会晤犹在兹，景光乃云谢。波涛一何广，林柯渐多罅。熟径任苔生，新亭随鸟下。露重畏萧晨，月至惜佳夜。理咏久寂寥，闻蝉日销化。丘壑喜独存，簪缨悔迟罢。
城南古意
作者：曹学佺
朝代：明

白浪隐帘钩，清风闻棹讴。看人惟看影，同泛不同舟。已出东邻里，难逢南陌头。谁知暮潮水，半作断肠流。
壬午除夕四首
作者：曹学佺
朝代：明

半月之前已立春，春光犹自隔河津。漫言今夜须牢守，放着年光已七旬。雒阳齐右与襄阳，生事萧条忆远方。三大名藩俱荡尽，有何家计论消亡。梅花落尽绛桃开，临老偏宜缓缓来。漏泄春光无次第，不须箫鼓更相催。闽海谁云易作霖，雾霜三日但阴阴。笑把屠苏问童稚，何渠水旱不经心？
壬午除夕四首·其一
作者：曹学佺
朝代：明

半月之前已立春，春光犹自隔河津。漫言今夜须牢守，放着年光已七旬。
壬午除夕四首·其三
作者：曹学佺
朝代：明

梅花落尽绛桃开，临老偏宜缓缓来。漏泄春光无次第，不须箫鼓更相催。
壬午除夕四首·其二
作者：曹学佺
朝代：明

雒阳齐右与襄阳，生事萧条忆远方。三大名藩俱荡尽，有何家计论消亡。
壬午除夕四首·其四
作者：曹学佺
朝代：明

闽海谁云易作霖，雾霜三日但阴阴。笑把屠苏问童稚，何渠水旱不经心？
夔府竹府词四首
作者：曹学佺
朝代：明

早看东南暮看西，蜀天只怕上头低。东边日出纯无用，云暗上头三尺泥。君居北井妾南沱，对面相看隔路多。须趁渔舟过急峡，还随乌翼上斜波。今日峰高云束腰，平平一掌在明朝。朝来出门又如是，侬是好言郎莫焦。沿江坎上即田畴，满店烧春酒气浮。峨眉五月雪消水，刚让侬家割麦秋。
夔府竹府词四首·其一
作者：曹学佺
朝代：明

早看东南暮看西，蜀天只怕上头低。东边日出纯无用，云暗上头三尺泥。
夔府竹府词四首·其三
作者：曹学佺
朝代：明

今日峰高云束腰，平平一掌在明朝。朝来出门又如是，侬是好言郎莫焦。
夔府竹府词四首·其二
作者：曹学佺
朝代：明

君居北井妾南沱，对面相看隔路多。须趁渔舟过急峡，还随乌翼上斜波。
夔府竹府词四首·其四
作者：曹学佺
朝代：明

沿江坎上即田畴，满店烧春酒气浮。峨眉五月雪消水，刚让侬家割麦秋。
夜宿迎仙馆
作者：曹学佺
朝代：明
体裁：古风

扶策入名山，幽奇恣心赏。岭路郁且纡，投林日已曭。修渚留馀光，玄庐此开敞。止宿无别骖，烟霞集吾党。以兹流水喧，遂致众山响。明月袭其辉，盈盈照帷幌。幽人有遐梦，梦到羲皇上。金鸡绕树号，东方色微朗。晨起不及炊，浩然乃长往。
夜泊彭山江口
作者：曹学佺
朝代：明

锦城平日暖，旅泊始知寒。犍蜀中分地，岷峨相向看。冈连三女冢，水疾二郎滩。芦苇风吹急，萧萧汉将坛。
夜登石钟山
作者：曹学佺
朝代：明

湖口行人旷，山门入树幽。钟鸣片石夜，月满九江秋。洞里悬渔网，岩前过客舟。醉歌仍未已，清露湿沧洲。
安荩卿招集蒋韬仲郑肇中徐兴公诸子送春
作者：曹学佺
朝代：明

令节那容心赏违，天涯有客喜相依。似因岁闰迟迟别，不道春光黯黯归。閤下铃签稀报漏，坐中单袷屡更衣。漫言白社凋残甚，掩掩榴花杏子肥。
宿石头庵
作者：曹学佺
朝代：明

经秋成惨思，入夜始玄言。霜白先微月，钟清乍啸猿。涧流应闭叶，山雨未开门。明日疏林外，能禁览眺繁。
宿范东生池上
作者：曹学佺
朝代：明

白下思千里，吴门到一寻。预知片榻上，缓我故园心。良夜不复寝，清霜时在襟。除将杯酒外，直许是长吟。
宿重光寺
作者：曹学佺
朝代：明
体裁：五言律诗

未向山城去，先从野寺来。沼重光自合，廊密径俱回。竹里禅关隐，莲间觉地开。明朝复移迹，胜事日相催。
寄林茂之
作者：曹学佺
朝代：明

与君期入蜀，珍重尺书回。只索诗篇寄，不同朋友来。益州香米熟，官舍菊花开。敌却巴中路，猿声一段哀。
寄谢在杭
作者：曹学佺
朝代：明

今年顿丰熟，古迹恣搜寻。玄室有寄字，琴台无俗音。读书知夜静，采菊见秋深。粉署多清暇，应知同此心。
寄钱受之二首（己卯）
作者：曹学佺
朝代：明

拂水丹房启，悬崖白羽窥。知君行乐秘，转自切忧时。岂即携家隐，犹云拜贶迟。苍苍烟与雾，已抗俗尘姿。圣世优闲典，初非前代论。不闻宫观使，但可赐归恩。客有时惊座，公无日署门。语侵朝事际，趣令倒芳樽。
寄钱受之二首（己卯）·其一
作者：曹学佺
朝代：明

拂水丹房启，悬崖白羽窥。知君行乐秘，转自切忧时。岂即携家隐，犹云拜贶迟。苍苍烟与雾，已抗俗尘姿。
寄钱受之二首（己卯）·其二
作者：曹学佺
朝代：明

圣世优闲典，初非前代论。不闻宫观使，但可赐归恩。客有时惊座，公无日署门。语侵朝事际，趣令倒芳樽。
寄题奚川八景诗为钱受之作
作者：曹学佺
朝代：明

予选明诗嘉靖中，匏庵唱和石田翁。论晴较雨当家话，食叶成文道者风。吴地疏篁堪避俗，钱王荒草满离宫。书声一派深更里，绕过奚川桥子东。
岁暮送郑知事之蜀二首
作者：曹学佺
朝代：明

暂尔归仍去，征衣未拭尘。蚕丛行候火，猿峡过沾巾。禄薄奴从懒，官闲吏苦贫。西风吹短鬓，又逐岁华新。岂不念行乐，重为王事牵。夕除何店里，春到故园边。路更过三峡，人须老一年。凄凉盘岭梦，正及子规天。
岁暮送郑知事之蜀二首·其一
作者：曹学佺
朝代：明

暂尔归仍去，征衣未拭尘。蚕丛行候火，猿峡过沾巾。禄薄奴从懒，官闲吏苦贫。西风吹短鬓，又逐岁华新。
岁暮送郑知事之蜀二首·其二
作者：曹学佺
朝代：明

岂不念行乐，重为王事牵。夕除何店里，春到故园边。路更过三峡，人须老一年。凄凉盘岭梦，正及子规天。
峡口逢陈幼孺
作者：曹学佺
朝代：明
体裁：古风

出门识别苦，登车愁路长。峡口断地脉，南北遥相望。仆夫停其绥，川广限无梁。仰视浮云驰，鸿雁同翱翔。方舟未云涉，瞩险先傍徨。道逢相识人，乃为心所当。上言长相思，下言适何方。屏营周路侧，原野何茫茫。安得盈觞酒，与子同酌尝。大义亮金石，俛仰郁中肠。吾欲展此曲，列坐无高倡。执手指欲别，险阻谁相将。此水浅且涸，离忧方可量。命不与愿俱，悲为参与商。羡叹云中鹄，比翼归故乡。
建州道中寄家
作者：曹学佺
朝代：明

为客无停况，朝昏惜解携。山容看两郡，水色别三溪。远雁冲云外，残蝉泣雨西。征途犹未半，归信岂堪题。
归宗岩道中
作者：曹学佺
朝代：明
体裁：五言律诗

舆步行相半，山回径转幽。野亭渔并席，官渡马同舟。树古根盘道，桥崩石咽流。日斜人境寂，谷鸟转啾啾。
得张林宗书
作者：曹学佺
朝代：明
体裁：五言律诗

三秋望不见，此日寄来书。简略无馀字，萧条慰索居。何嫌知我少，惟恨与君疏。安得秦淮水，能通浪荡渠。
挽周先生明府四首
作者：曹学佺
朝代：明

魂迥难招屈左徒，伤心忍顾藐诸孤。龙精带雨长鸣剑，鲛泪临风尽落珠。八口丧归扶广柳，一官甑破见莱芜。不知寂寞高堂下，尚有青蝇吊客无。长安闻讣客魂惊，一夜关山挽不成。夙昔但挥离别泪，如何能尽死生情。风前残烛吹南浦，雪里孤身恸北平。国士厚恩酬未得，夷门肝胆向谁倾。泉台寂寂夜漫漫，永隔音容想像难。遣嘱倩人传诀别，相思托梦接悲欢。花滋愤泪河阳县，水吓游魂黯淡滩。敢问皇天容诉恨，独排阊阖五云端。白马驱驰楚国阴，西州消息半浮沉。中山箧满皆飞语，流水弦孤孰赏音。邻笛一声闻雁落，墓门千古听猿吟。余生不尽酬知己，宁但吴钩挂隔林。
挽周先生明府四首·其一
作者：曹学佺
朝代：明

魂迥难招屈左徒，伤心忍顾藐诸孤。龙精带雨长鸣剑，鲛泪临风尽落珠。八口丧归扶广柳，一官甑破见莱芜。不知寂寞高堂下，尚有青蝇吊客无。
挽周先生明府四首·其三
作者：曹学佺
朝代：明

泉台寂寂夜漫漫，永隔音容想像难。遣嘱倩人传诀别，相思托梦接悲欢。花滋愤泪河阳县，水吓游魂黯淡滩。敢问皇天容诉恨，独排阊阖五云端。
挽周先生明府四首·其二
作者：曹学佺
朝代：明

长安闻讣客魂惊，一夜关山挽不成。夙昔但挥离别泪，如何能尽死生情。风前残烛吹南浦，雪里孤身恸北平。国士厚恩酬未得，夷门肝胆向谁倾。
挽周先生明府四首·其四
作者：曹学佺
朝代：明

白马驱驰楚国阴，西州消息半浮沉。中山箧满皆飞语，流水弦孤孰赏音。邻笛一声闻雁落，墓门千古听猿吟。余生不尽酬知己，宁但吴钩挂隔林。
挽徐兴公（壬午冬）
作者：曹学佺
朝代：明

词场领袖失三山，所恨存亡一水间。独抱玄真归洞府，空余大翮落人寰。平安两日无书至，恸哭千秋有梦还。老泪可如冬节涧，只将呜咽当潺湲。
支机石
作者：曹学佺
朝代：明
体裁：五言律诗

一片支机石，传来牛女津。客槎何处所，卜肆已生尘。较似昆池古，长从汉月新。每逢秋夕里，吟眺倍相亲。
新林浦
作者：曹学佺
朝代：明

夹岸人家映柳条，玄晖遗迹草萧萧。曾为一夜青山客，未得无情过板桥。
春首社集感怀
作者：曹学佺
朝代：明

社家寥落不成欢，虽是芳春似岁残。旧雨已将消息断，新诗那得递相看。邃中疏冷梅花韵，箸里酸辛菜甲盘。谁是伐檀有遗咏，空令惆怅在河干。
晦日非熊叔虞茂之同用雪字
作者：曹学佺
朝代：明

艳阳已及时，晦日尚临雪。草色新未稳，柳条绽仍结。啼莺綍雕窗，走马闲金埒。惟有素心人，相过慰愁绝。
松梯
作者：曹学佺
朝代：明
体裁：五言绝句

身入苍翠中，落日无人影。步步踏松根，不觉到前岭。
板桥
作者：曹学佺
朝代：明
体裁：七言绝句

两岸人家傍柳条，玄晖遗迹自萧萧。曾为一夜青山客，未得无情过板桥。
林异卿客归志感
作者：曹学佺
朝代：明

江北山东已战场，江南忧旱复忧蝗。若归家里无多事，漫说闽中只小康。别后山川俱寂寞，眼前朋旧半销亡。相看惟有西峰叟，冻手抄书日数行。
枫亭
作者：曹学佺
朝代：明

长亭山势倚岧峣，半壁斜阳散采樵。野烧轻阴遥度水，海门喧市乍归潮。芦花古戍生残角，木叶西风过断桥。回首不堪仙路远，马头尘梦又今宵。
柯屿访陈惟秦宅
作者：曹学佺
朝代：明

马上迎寒色，梅花历几村。所之俱白雪，不识是黄昏。涧水仍前路，人家尽后园。何闻栖隐处，始为到柴门。
桂林风谣二首
作者：曹学佺
朝代：明

夜坐多蚊母，秋成半芋魁。寄桑传酿法，文石中碑材。戍饷资桥税，山田仰粪灰。广南商贩到，盐厂雪盈堆。徭粮难猝辨，村老未全驯。风俗传鸡卜，春秋祀马人。法依山例峻，歌叠浪花新。懒妇田间过，忙将织作陈。
桂林风谣二首·其一
作者：曹学佺
朝代：明

夜坐多蚊母，秋成半芋魁。寄桑传酿法，文石中碑材。戍饷资桥税，山田仰粪灰。广南商贩到，盐厂雪盈堆。
桂林风谣二首·其二
作者：曹学佺
朝代：明

徭粮难猝辨，村老未全驯。风俗传鸡卜，春秋祀马人。法依山例峻，歌叠浪花新。懒妇田间过，忙将织作陈。
永庆寺竹园看雪
作者：曹学佺
朝代：明

摇摇林影外，雪满夕阳前。此地无人到，来看尚宛然。翠深俱在岭，寒极不生烟。欲问兹心境，惟应一喻禅。
沙溪别东生
作者：曹学佺
朝代：明

几夜舟中语，沙溪便有程。忍将离别泪，一洒合州城。小雨入江暮，微阳穿树明。曰归何不得，岁晚事孤征。
泊舟大湘
作者：曹学佺
朝代：明

停棹投渔火，人烟自一区。远行衔月浅，隔水度营孤。夕露无声坠，寒猿有泪呼。临流归梦促，安得涉江湖。
清源绝顶
作者：曹学佺
朝代：明

重重涧道入云登，忽接空香最上层。松下轻烟埋断碣，塔中残照送归僧。远江蛟吹千帆雨，绝壑狐餐一片冰。衣带天风吹落尽，危阑萧瑟不堪凭。
清溪朱邑宰里人也以荔枝名绿扶包者见饷
作者：曹学佺
朝代：明
体裁：七言绝句

三湾亭子寄山坳，夹树人家似鸟巢。谩说故乡相见好，荔支先饷绿扶包。
渔沧亭诗
作者：曹学佺
朝代：明

我来患暌隔，唯子为好仇。禊事期云愆，于兹亦可修。危亭俯溪上，溪水傍城流。白沙映如玉，绿草披若油。濯绥垢既逝，行觞数亦周。渔父不可见，垂钓空沧州。
温江道中
作者：曹学佺
朝代：明

温江离省近，民俗向称饶。处处是流水，时时当度桥。沤麻成白雪，酿酒比红蕉。底事归心发，惊闻估客桡。
游十六洞天
作者：曹学佺
朝代：明
体裁：五言律诗

天际有泉落，何如屑玉屏。乱飞孤涧雪，平散一池星。鲛泪沾衣湿，龙湫挂幕腥。飘然澄澈界，远映数峰青。
游杨氏园
作者：曹学佺
朝代：明

苔深知石古，竹长见墙低。积翠沈波底，斜阳到岸西。搜花成小泛，摘叶任分题。何日渔樵老，能容此地栖。
渺轩书怀
作者：曹学佺
朝代：明

园日涉成趣，经时胡不过。鹤迎防践稻，鱼戏欲翻荷。儿辈知余懒，僧寮占处多。连宵无月色，微雨湿烟萝。
玉华洞
作者：曹学佺
朝代：明
体裁：五言律诗

洞口风吹急，人间路信分。俄然一溪水，流出万重云。峡迥楼台现，岩虚钟鼓闻。此中有大药，行叩玉华君。
玉岭公馆
作者：曹学佺
朝代：明
体裁：五言律诗

长途已静夜，孤馆得空山。欲作劳歌客，其如明月閒。杯香沾草露，竹影上门关。岂必溪中雪，才称访戴还。
珠泉
作者：曹学佺
朝代：明
体裁：五言律诗

秖入岩峦迥，谁知源水生。在渊犹自媚，出涧始成声。好鸟沿溪映，繁花彻底明。石家金谷妓，见此倍盈盈。
留别金陵
作者：曹学佺
朝代：明

微月斜阳影已低，霜风四起夕凄凄。乌生两翼不飞去，只在白门城上啼。
癸亥除夕
作者：曹学佺
朝代：明

廿年曾注粤参藩，前后趋承站主恩。岭外民生空杼轴，辽阳兵气咽关门。私忧国计无归着，屡到家书亦厌烦。半百已过弹指顷，尚留残烛照黄昏。
癸未上巳李子素直社城楼即事
作者：曹学佺
朝代：明

豫章诸郡彻胡笳，闽海犹然天一涯。三月风光临上巳，两京消息隔中华。登城预想鱼丽阵，入幕谁为燕子家。世味不知如此恶，且将清况试新茶。
皖口阻风二首
作者：曹学佺
朝代：明

风入天门吹欲开，马当虽险却奔回。爰居欲避应何处，犹有飞鱼树上来。风声不定在何边，起视长堤树影偏。客恨不如风里树，一枝吹落向南天。
皖口阻风二首·其一
作者：曹学佺
朝代：明

风入天门吹欲开，马当虽险却奔回。爰居欲避应何处，犹有飞鱼树上来。
皖口阻风二首·其二
作者：曹学佺
朝代：明

风声不定在何边，起视长堤树影偏。客恨不如风里树，一枝吹落向南天。
石君亭啖荔嘲俞羡长
作者：曹学佺
朝代：明
体裁：古风

累累荔子实，采采动盈抱。漫论市上钱，讵秘林间宝。充兹石君羞，展彼山泉澡。量腹受几何，百千恣倾倒。齿牙沁甘露，毛羽生难老。尝闻丹经言，效验良可考。使人美颜色，长似少年好。为问羡门长，何如瓜大枣。
署中对月
作者：曹学佺
朝代：明

客邸当良夜，观空在一庭。月为片水白，云作断涯青。砌合丛边露，墙过竹里萤。北窗时偃卧，风起自泠泠。
腊月朔日圣果寺访戒山上人
作者：曹学佺
朝代：明

客里嘉平始，山中岁序残。树呈群石巧，花雨一江寒。明月临禅壑，清霜覆戒坛。应知西向笑，不是为长安。
舟夜
作者：曹学佺
朝代：明

欲作题诗别，仍为命酌留。故人来不断，淹坐胜于游。树暖微蒸雨，星寒尽入流。秣陵何日到，信宿未移舟。
荔枝叹三首
作者：曹学佺
朝代：明

去年荔熟初营阁，今岁阁成风雨恶。他处萧条尚可言，忍向阁中看荔落。十八娘家粉黛残，玉肌罗帐泪阑干。枫亭三日无消息，马上空歌行路难。矫羞十五闭房栊，风雨无端妒守宫。玉镜台前倚惆怅，郎家不送荔枝红。
荔枝叹三首·其一
作者：曹学佺
朝代：明

去年荔熟初营阁，今岁阁成风雨恶。他处萧条尚可言，忍向阁中看荔落。
荔枝叹三首·其三
作者：曹学佺
朝代：明

矫羞十五闭房栊，风雨无端妒守宫。玉镜台前倚惆怅，郎家不送荔枝红。
荔枝叹三首·其二
作者：曹学佺
朝代：明

十八娘家粉黛残，玉肌罗帐泪阑干。枫亭三日无消息，马上空歌行路难。
谢公墩
作者：曹学佺
朝代：明

谢公墩上日闲行，四野霜天一倍明。亭馆已空云物丽，寺门相近夕钟清。寒山又傍斜阳路，江水终销十月声。载妓如花不同赏，风流应感古今情。
过沈从先
作者：曹学佺
朝代：明

几度过吴苑，情亲问所居。相依昔日久，但觉此时疏。踪迹飘蓬外，诗篇脱草余。自知苦不足，于子意何如。
送叔度还闽
作者：曹学佺
朝代：明

坐看诸客去，始信一官非。道固忧将丧，时犹不任讥。瘴烟歌站站，雨雪叹霏霏。那得从商绮，西山赋采薇。
送邓汝高之京
作者：曹学佺
朝代：明

问君此去欲何之，江北江南各一涯。南北即从今日别，销魂不在渡江时。
送陈德远吏部
作者：曹学佺
朝代：明

为郎虽已久，归家较亦近。陶潜有故居，梅福亦终隐。日恋北堂萱，时观东窗槿。应知此别长，含泪不堪抆。
送陈民部出守思州（青州人）
作者：曹学佺
朝代：明

言辞粉署重凄凄，道路时闻征马嘶。日照梦悬乡树外，夜郎吟向郡楼西。竹鸡群里登峨岭，铜鼓声中出朗溪。我欲白门扳柳送，相思此夜有乌啼。
金溪道中
作者：曹学佺
朝代：明

满天烟雾昼冥蒙，狐兔荒阡过几丛。漠漠白杨遮面雨，萧萧黄叶点衣风。孤村断火三家闭，一水冲桥半渡穷。门巷凄凉衰柳在，不堪系马夕阳中。
金陵怀古四首和汪仲嘉 其一 吴
作者：曹学佺
朝代：明

江东列郡领丹阳，鼎足三分此一方。总为石头成虎踞，不知巫峡下龙骧。云生寝庙千秋綍，月照篱门几夜长。年少风流能顾曲，行人犹自说孙郎。
金陵怀古四首和汪仲嘉 其三 齐
作者：曹学佺
朝代：明

钟阜霜飙馆已倾，至今哀壑起秋声。针楼银汉含情语，画屟金莲逐步生。日落卢龙迷古戍，天寒白马走空城。不堪重理玄晖咏，极目澄江似练平。
金陵怀古四首和汪仲嘉 其二 晋
作者：曹学佺
朝代：明

一从荆棘叹铜驼，五马为龙世所歌。晋室山河遗略尽，雒中人物过江多。杨花寂寂新宫出，燕子依依旧宅过。欲向登临感陈迹，至今天阙尚嵯峨。
金陵怀古四首和汪仲嘉 其四 陈
作者：曹学佺
朝代：明

齐云宫观景阳楼，尽入隋家作蒋州。下若溪寒明月夜，后庭花落隔江秋。疏钟梦断犹疑响，红泪看余独不流。何事高情江仆射，摄山泉石恣淹留。
金陵怀古四首和汪仲嘉·吴
作者：曹学佺
朝代：明

江东列郡领丹阳，鼎足三分此一方。总为石头成虎踞，不知巫峡下龙骧。云生寝庙千秋綍，月照篱门几夜长。年少风流能顾曲，行人犹自说孙郎。一从荆棘叹铜驼，五马为龙世所歌。晋室山河遗略尽，雒中人物过江多。杨花寂寂新宫出，燕子依依旧宅过。欲向登临感陈迹，至今天阙尚嵯峨。钟阜霜飙馆已倾，至今哀壑起秋声。针楼银汉含情语，画屟金莲逐步生。日落卢龙迷古戍，天寒白马走空城。不堪重理玄晖咏，极目澄江似练平。齐云宫观景阳楼，尽入隋家作蒋州。下若溪寒明月夜，后庭花落隔江秋。疏钟梦断犹疑响，红泪看余独不流。何事高情江仆射，摄山泉石恣淹留。
金陵杂诗二首·其一
作者：曹学佺
朝代：明

野草傍幽涧，草长涧亦满。不知水流急，但觉人步缓。
金陵杂诗二首·其二
作者：曹学佺
朝代：明

朝出太平堤，逶迤芳草齐。杨花飘作絮，触面使人迷。
陇头水
作者：曹学佺
朝代：明

陇头水呜咽，磨刀易出血。欲斩匈奴归，不顾刀头折。男儿封侯多燕颔，此水照人人屡换。岂惟腥膻魂不食，铁骑过之亦流汗。朝水流兮暮水流，汉人死尽胡人休。
除夕柬非熊茂之
作者：曹学佺
朝代：明

度岭穿林境孰如，怀人遥望片云居。应知寂寞禅关里，一树梅花共岁除。
雨中望隔岸荔支
作者：曹学佺
朝代：明
体裁：五言律诗

骤雨来青嶂，千枝蘸碧波。却惊流火驶，已觉洗红多。沆瀣盘为玉，流苏帐作罗。薄言将采采，临眺意如何。
雨中过柳陈父看杏花陈父时有槜李之游
作者：曹学佺
朝代：明
体裁：古风

君家住近瓦官寺，金陵城中最僻地。向来名作杏花村，花开始有游人至。此时结伴过君家，岁岁年年成故事。花枝虽不用钱买，浊酒应赊为客醉。客醉看花倒接䍦，潇潇微雨踏成泥。枝头莫惜终零落，明日东君度浙西。
雪桂轩花开得语字
作者：曹学佺
朝代：明
体裁：古风

桂树山之幽，予昔择而处。顾此山中雪，盈枝何楚楚。去岁花开时，山川蜀道阻。临风祗相思，馨香落何所。暮春归林下，栖息掩时序。月明花正发，露下清且湑。飘飘入人衣，采摘盈筐筥。料全久要义，形影盍相与。隐者信可招，胡愧骚人语。
题胡可复水阁
作者：曹学佺
朝代：明

驱车来往桃叶渡，渡头歌管喧盈路。金陵惟此行乐地，可惜为官不得住。我官无事长日闲，之子幽期坐此间。桥上行人俱在水，镜里娇娥别有山。几行杨柳枝交荫，门外弯环碧流枕。云散仍从几席生，潮来半是阑干浸。月明艇子摇双双，两岸人家浮玉缸。有时暗泊疏帘下，见尔科头坐北窗。
题陈白岳青山竹味山房八咏 其一 泰青峰
作者：曹学佺
朝代：明
体裁：五言绝句

游神向太清，群峰在其下。自有此山来，谁为长住者。
题陈白岳青山竹味山房八咏 其七 茶畦
作者：曹学佺
朝代：明
体裁：五言绝句

茗生畦圃内，胜自远方致。若逢桑苧翁，品不在三四。
题陈白岳青山竹味山房八咏 其三 银瓮山房
作者：曹学佺
朝代：明
体裁：五言绝句

山房少结构，团栾似银瓮。瓮中贮白云，片片堪拈弄。
题陈白岳青山竹味山房八咏 其二 竹味庵
作者：曹学佺
朝代：明
体裁：五言绝句

欲探世外趣，问取庵中僧。解种千头竹，其馀一不能。
题陈白岳青山竹味山房八咏 其五 秋田
作者：曹学佺
朝代：明
体裁：五言绝句

春来种一石，秋还酿几斗。不有彭泽田，焉取步兵酒。
题陈白岳青山竹味山房八咏 其八 棋局仙迹石
作者：曹学佺
朝代：明
体裁：五言绝句

片石为棋局，山僧共手谈。此中迷悟境，不许二门参。
题陈白岳青山竹味山房八咏 其六 菖蒲沟
作者：曹学佺
朝代：明
体裁：五言绝句

九节何当说，双沟垂欲尽。流泉春树间，几回乱还整。
题陈白岳青山竹味山房八咏 其四 粼玉泉
作者：曹学佺
朝代：明
体裁：五言绝句

泉甘自宜瀹，沙浅仍可掬。幽人坐饮之，一饱淡无欲。
高桥行
作者：曹学佺
朝代：明

东西有湖相竞白，只隔湖中一片石。石桥湖水照人行，幽意盈盈动日夕。坐来水满月亦多，月在两湖谁作波。波香羡杀采莲曲，却见长江帆影过。
黄元常徐兴公见过因游西湖
作者：曹学佺
朝代：明

兀坐斋头对此君，闲游牵尔便为群。许多烟景随莺住，强半春光与客分。久雨乍晴花尽放，易寒成暖酒微醺。墨池何处寻遗迹，大梦山前杂暮云。
湘寺小馆即事
作者：曹学程
朝代：明
体裁：七言律诗

漫向东林借一枝，无边光景坐来移。风清桂苑黄金树，露冷莲房白玉池。十地松云堪入赋，五天花雨恰催诗。同人永日情欢洽，还爱虚窗月上时。
满庭芳·过东江渡
作者：曹学程
朝代：明
体裁：词

鸟语如簧，草痕似绣，尽情领略春工。连山十里，一一绘芳容。行到绿枫深处，歇尘骖、消受和风。凉荫下，玉川第四，何异敝园中。思量，及此便，意先言外，神逐飞蓬。借轻飙习习，吹我归踪。何日重过五岭，先快意拂面融融。屈指算，瓜期欠满，或可伴云鸿。
满江红·发德胜
作者：曹学程
朝代：明
体裁：词

德胜篮舆，晓来发、日光初旭。不四里、循行逐队，纷纭贩粟。五载未知猺妇面，一朝始识蛮装束。都一般、螓首与蛾眉，跣双足。断岸槲，参天竹。林似洗，山如沐。有无数鹧鸪，和鸣鸲鹆。草为春先争嫩碧，山因天霁超常绿。笑连晁、答檄白双瞳，今青目。
盐城观海
作者：曹守勋
朝代：明
体裁：七言律诗

凭高纵目海门东，便觉威生万里风。作赋句添波出素，陈兵旗闪浪摇红。微茫蜃气遥成市，缭绕狼烟迥入空。此去扶桑应咫尺，欲将长剑倚崆峒。
精忠庙
作者：曹安
朝代：明
体裁：七言律诗

匹马行行过荡阴，忠臣新庙一登临。子胥剑恨当年赐，诸葛星怜此夜沈。万里长城真自坏，两宫车驾竟无寻。閒将古瓦濡毛颖，诛尽权奸卖国心。
下彝陵
作者：曹宏
朝代：明
体裁：七言绝句

溪花丰茸溪雨凉，云水不分前路长。山鸟一声山竹裂，思君半夜发潇湘。
月岩
作者：曹宏
朝代：明
体裁：七言律诗

混元无象亦无方，鬼斧何年凿大荒。中窦分明环太极，两门彷佛辨阴阳。人归洞底乾坤大，天在山中岁月长。坐玩元机归去晚，满林风雨湿衣裳。
过岭前
作者：曹宗
朝代：明

青山四面罩烟霞，啼鸟声声傍野花。不是黄昏灯火见，谁知竹里有人家。
题夷齐国
作者：曹宗
朝代：明

周家有粟及鳏孤，甘作阳山两饿夫。岂是不知天命改，君臣大义未应无。
题杨妃背海棠图
作者：曹宗
朝代：明

兰汤浴罢著衣裳，背立东风醉海棠。只为洗儿些个事，至今无面见三郎。
寄外
作者：曹寿奴
朝代：明
体裁：七言绝句

去作西湖十日期，经年犹滞谢公池。别来夜夜双行泪，只有珊瑚旧枕知。
赠伯姊
作者：曹寿奴
朝代：明
体裁：古风

草有并蒂花，木有连理枝。果有合欢核，豆有同根萁。鱼或比目游，鸟亦比翼随。同功茧作绵，合卺玉为卮。我与子姊妹，愿得不相离。出必同车轮，居必联屋楣。见月每共拜，弄珠定双嬉。子妆我掠鬓，子盥我奉匜。我衣捣子砧，子濯污我私。机张我续织，镜听子兼持。子褰我衾裯，我餔子粥糜。寒辄拥子背，暑还扇我肌。子女迭相抱，帷帐恒并施。生从比肩人，没以百岁期。
藏云晚步
作者：曹履吉
朝代：明
体裁：七言绝句

浅深丛绿隐僧迦，雨过新泉出径斜。独倚山门看归鸟，几群揉落白桐花。
五灵庙
作者：曹庶
朝代：明

村南村北雨凄凄，五庙灵宫杨柳低。十里江山和睡过，竹林深处午鸡啼。
南康官舍
作者：曹徵庸
朝代：明
体裁：七言绝句

偶往江城池上亭，长松苦竹伴馀清。墙西秋色斜阳外，截得庐山一角明。
平原
作者：曹徵庸
朝代：明
体裁：古风

昔闻平原君，客皆趿珠履。扶僵信百足，惭恩轻一死。我适自齐右，振衣勤仰止。言非公子封，乃故汉邑里。停车三叹息，英雄殊尔尔。能令千载人，闻其似者喜。
秋柳
作者：曹徵庸
朝代：明
体裁：七言律诗

西风恻恻短亭过，游子攀条晚渡河。青鬓漫随黄叶改，春愁欲共夏蝉多。箜篌自写栖乌曲，芦管空翻杨白歌。即把唾壶时一击，泫然无与慰蹉跎。
秋柳
作者：曹徵庸
朝代：明
体裁：七言律诗

长信宫前几树彫，风吹灞岸更萧萧。空劳好梦三千里，无那轻霜十万条。青眼乍迷魂黯黯，苍烟忽暗路迢迢。却怜二月春寒浅，占断东风红板桥。
答贾宗颖
作者：曹徵庸
朝代：明
体裁：古风

嗟余有奇癖，栖遁务幽窅。辟彼樊中雉，所志在丰草。云卧送日月，屈蠖春未矫。我生理自薄，安敢怨穷昊。唯读古人书，起舞欲飘渺。思偶素心人，凌空蹑玄道。展几二仲来，未至履先到。仲默何后生，百卷新硎藁。举世尘壒言，何足系芳抱。心期同买山，泉石信幽讨。勿于千万人，而失此同调。试语悠悠者，撮口但清啸。
送魏仲雪南湖词
作者：曹徵庸
朝代：明
体裁：七言绝句

一抹蒹葭淡不穷，笔床遥住水云东。夜深白露兼红叶，飘入秋风艇子中。
黄冈中道
作者：曹徵庸
朝代：明
体裁：古风

芳草展绿素，十里罥长堤。藤花覆黄冈，下与垂柳齐。谷雨春欲尽，双禽自相啼。行子感于役，思归息山溪。閒看理纶绳，坐钓桃花西。及春事偶耕，烟蓑引锄犁。斗酒劳作苦，壶觞漫提携。颓然窗欣厌，焉知竞攀跻。何为深泥中，没此青骢蹄。
山堂
作者：曹志遇
朝代：明
体裁：七言律诗

父老不忘吴季子，祠堂选胜辟南宫。文章勋业云霄上，城郭山川烟雨中。野竹数竿依槛绿，渔灯几点落江红。招携漫兴频怀往，隔浦疏钟急暮风。
饮泉亭次张水南宫谕韵
作者：曹怀
朝代：明

挂席暂辞鹓鹭直，逢山喜接薜萝筵。难邀天下无双士，闲试人间第二泉。翠湿宫衣香满地，润分鸿笔雨平川。习池为问山公马，归路铜鞮月已偏。
漫兴
作者：曹恕
朝代：明

钓有清溪采有山，市声浑不到柴关。桃花水满鸥常近，松坞云深鹤未还。睡起沧浪闻欸乃，行吟曲涧弄潺湲。缘知静里乾坤别，不属劳生扰扰间。
大观堂
作者：曹承诏
朝代：明

驻马寻幽胜，冲泥引兴长。名园开绿水，家学富青箱。倾盖无新故，班荆慰异乡。绕池花历乱，贴槛芰浮香。郭舍壶中术，嵇生竹下觞。传芬惊萼棣，满座见琳琅。叔度波成顷，陈思赋儗樯。欢呼同放傲，痛饮任疏狂。促膝嗟何晚，临岐忆不忘。君应怜去住，吾自愧昂藏。
登黄鹤楼二首·其一
作者：曹时中
朝代：明
体裁：七言律诗

山下长江江上城，城楼风景四时生。白云飞去浑无迹，黄鹤归来似有声。形胜变为行乐地，赓歌难尽古今情。险艰弘济思舟楫，望入安流只漫横。
登黄鹤楼二首·其二
作者：曹时中
朝代：明
体裁：七言律诗

武昌城头黄鹤楼，虚名惭为主人收。千年胜迹多题咏，万里孤帆早罢休。铁笛不闻花自落，汉江犹在水空流。白云本是无心物，七泽三江任去留。
雷觜
作者：曹时中
朝代：明
体裁：五言绝句

夜雨桃花涨，春风杨柳湾。数船灯火乱，知是打鱼还。
哭舅氏元美先生二首·其一
作者：曹昌先
朝代：明
体裁：七言绝句

好客千金旧橐捐，晚来翻结卖文缘。不知湖海褒衣士，更向何人索酒钱。
哭舅氏元美先生二首·其二
作者：曹昌先
朝代：明
体裁：七言绝句

浔阳千里恨春潮，一去麻姑信息遥。华表纵教归白鹤，也应城市半萧条。
少年行二首·其一
作者：曹昌先
朝代：明
体裁：乐府曲辞

六郡良家三辅豪，千金鞍马百金刀。也知侯印寻常事，不分秋来太白高。
少年行二首·其二
作者：曹昌先
朝代：明
体裁：乐府曲辞

长安兄弟旧知名，半是期门半射声。醉就胡姬垆畔宿，明朝齐赴受降城。
移居呈左虞四首
作者：曹昌先
朝代：明

一壑堪投老，清时似避秦。康衢忘帝力，斗柄识王春。带卷挥锄急，行歌抱瓮频。衡门终日闭，敢效著书人。篱落逐溪斜，悠然野老家。纵横聊种药，次第亦开花。锦里先生芋，青陵处士瓜。递观时物变，吾意已无涯。幽居无不可，乐事此生偏。瓶粟充宾饭，园蔬办子钱。鱼跳新涨阔，莺语旧林颠。小阁堪舒眺，登临一快然。检点生平事，孤踪亦太奇。一贫犹负侠，半黠不胜痴。姓字时乎隐，行藏日者疑。惟余寸心在，耿耿欲酬知。
移居呈左虞四首·其一
作者：曹昌先
朝代：明

一壑堪投老，清时似避秦。康衢忘帝力，斗柄识王春。带卷挥锄急，行歌抱瓮频。衡门终日闭，敢效著书人。
移居呈左虞四首·其三
作者：曹昌先
朝代：明

幽居无不可，乐事此生偏。瓶粟充宾饭，园蔬办子钱。鱼跳新涨阔，莺语旧林颠。小阁堪舒眺，登临一快然。
移居呈左虞四首·其二
作者：曹昌先
朝代：明

篱落逐溪斜，悠然野老家。纵横聊种药，次第亦开花。锦里先生芋，青陵处士瓜。递观时物变，吾意已无涯。
移居呈左虞四首·其四
作者：曹昌先
朝代：明

检点生平事，孤踪亦太奇。一贫犹负侠，半黠不胜痴。姓字时乎隐，行藏日者疑。惟余寸心在，耿耿欲酬知。
答左虞都尉
作者：曹昌先
朝代：明

披褐裹连城，谁怜后世名。艰难谙物态，老大减才情。我既宁为我，卿还自用卿。家邻东海上，不负鲁先生。
酬左虞见过
作者：曹昌先
朝代：明

草堂幽僻谢招寻，把臂何来此竹林。恨不抽簪犹世网，且从抱瓮息机心。浮名欲附青云远，至理无如绿酒深。莫怪绝弦心独苦，人间那得几知音。
除夕袁中郎县斋守岁
作者：曹昌先
朝代：明
体裁：七言律诗

江左平畴白浪遥，赁舂空寓伯通桥。蓬门岁计羞藜糁，花县春情惜柳条。梳发镜中霜易輠，寄愁天上雪难消。流光不为浮生住，挑尽寒灯夜倍迢。
沅州道中
作者：曹梅
朝代：明
体裁：七言绝句

乱山盘错入沅州，瘴雨蛮烟动客愁。回首燕南家万里，斜阳谁倚故园楼。
寄夫
作者：曹氏（平湖）
朝代：明
体裁：七言绝句

金风吹散碧天云，鸡骨支床体似焚。梦想吴山无限恨，对人含泪惜刘蕡。
协忠庙
作者：曹琏
朝代：明
体裁：古风

孤城横枕大河侧，浸郭茫茫波影白。屹然重镇梁卫间，屏障江淮控南北。繄昔唐纲解纽时，百万雄戎起仓猝。诸郡请降王城摧，遍地干戈横流血。桓桓张许文且武，临危受命秉铁钺。以弱敌强露肝胆，出奇取胜画谋策。矢心直欲固睢阳，睢阳可保贼可克。牵制首尾春迄冬，奈何困空粮道绝。罗雀掘鼠铠弩烹，享士杀奴割爱妾。日望援兵竟不来，坚壁长歌徒激烈。妖氛益围赤帜连，阵云蔽天白昼黑。须臾城陷势莫支，三十六人同死节。誓为厉鬼报何速，未旬大渠果歼灭。万代虹光照汗青，君臣大义由昭晰。圣世旌崇严庙享，生气英英寓归德。夷齐已矣三仁远，千载虽旷应同辙。我来吊古发悲歌，拔剑起舞风骚屑。寄言将来危难臣，视兹精忠当是则。
和西湖竹枝词
作者：曹睿
朝代：明
体裁：词

昨夜西湖月色多，照见郎君金叵罗。明朝江头放船去，江亭风雨奈君何。
兄弟
作者：曹端
朝代：明

白头兄弟古今稀，奉劝同胞共乳知。友爱相亲须及早，白头兄弟古今稀。堪叹今人这样愚，亲亲兄弟各分居。陈褒畜犬犹知义，何乃为人反不如。曰妻曰妾他人女，惟弟惟兄父母儿。轻重亲疏天地判，为人何不自寻思。世上多因疏间亲，妯娌分破兄弟门。有人参透亲疏理，宁可休妻永不分。举世谁亲兄弟亲，原从一气上分身。今人各自私妻子，不认同胞共乳人。
兄弟·其一
作者：曹端
朝代：明

白头兄弟古今稀，奉劝同胞共乳知。友爱相亲须及早，白头兄弟古今稀。
兄弟·其三
作者：曹端
朝代：明

曰妻曰妾他人女，惟弟惟兄父母儿。轻重亲疏天地判，为人何不自寻思。
兄弟·其二
作者：曹端
朝代：明

堪叹今人这样愚，亲亲兄弟各分居。陈褒畜犬犹知义，何乃为人反不如。
兄弟·其五
作者：曹端
朝代：明

举世谁亲兄弟亲，原从一气上分身。今人各自私妻子，不认同胞共乳人。
兄弟·其四
作者：曹端
朝代：明

世上多因疏间亲，妯娌分破兄弟门。有人参透亲疏理，宁可休妻永不分。
典试陜西
作者：曹端
朝代：明

天道原来秉至公，受天明命列人中。抡才若不依天道，王法虽容天不容。
太极图说赞
作者：曹端
朝代：明

濂溪夫子，卓乎先觉。上承洙泗，下开河洛。建图立说，理明辞约。示我广居，抽关启钥。有条有要，有本有末。敛归一心，放弥六合。月白风清，鸢飞鱼跃。舜禹得之，崇高卑若。孔颜得之，困极而乐。舍此而为，异端俗学。造端之初，胡不思度。毫釐之差，千里之错。
形化
作者：曹端
朝代：明

乾坤气化既成形，男女雌雄牝牡名。自是生生有形化，其中气化自流行。
戒酒
作者：曹端
朝代：明

养性毋贪昏性水，成家切戒破家汤。怕君不信观前古，桀纣曾将败夏商。余观酒诰与宾筵，更上参之大禹言。灼见酒中藏大祸，临杯克戒庶能全。
戒酒·其一
作者：曹端
朝代：明

养性毋贪昏性水，成家切戒破家汤。怕君不信观前古，桀纣曾将败夏商。
戒酒·其二
作者：曹端
朝代：明

余观酒诰与宾筵，更上参之大禹言。灼见酒中藏大祸，临杯克戒庶能全。
月川交辉图
作者：曹端
朝代：明

天月一轮映万川，万川各有月团圆。有时川竭为平地，依旧一轮月在天。
死生
作者：曹端
朝代：明

阴阳二气聚时生，到底阴阳散时死。生死阴阳聚散为，古今造化只如此。
气化
作者：曹端
朝代：明

太一分兮作两仪，阴阳变合化工施。生人生物都无种，此是乾坤气化时。
续家训
作者：曹端
朝代：明

修身岂止一身休，要为儿孙后代留。但有活人心地在，何须更问鬼神求。
诫子孙
作者：曹端
朝代：明

越奸越狡越贫穷，奸狡原来天不容。富贵若从奸狡得，世间痴汉吸西风。
轮回
作者：曹端
朝代：明

空家不解死生由，妄说轮回乱大猷。不有天民先觉老，孰开我后继前修。
春日同刘太守集烟雨楼
作者：曹维藩
朝代：明
体裁：七言律诗

亭亭虚敞白云浮，赢得官閒共胜游。绿树风回清籁合，画栏月浸碧漪流。远山飞翠供吟席，夹岸垂香引客舟。五马风流君独擅，翩翩词赋醉沧洲。
哭闵子善
作者：曹臣
朝代：明

前年我作石城客，送君渡江买浮宅。去年我却归山中，闻君又踏石城石。今年人从石城来，曾说君躯病欲颓。常想天涯瘦躯影，谁知削影投蒿莱。嗟乎！闵生一死无不可，可怜老母家中饿。面皮皱剥叠成文，泪滴欲流两边过。自从儿作浪游子，倚闾望杀廿年矣。尚谓无夫更有儿，有儿更向他乡死。母乎母乎悲莫啼，四山崩裂风凄凄。山崩风凄母不久，谁当掩儿又掩母。
郝琰公墓下作
作者：曹臣
朝代：明

郝之玺，今已矣。忆君弃我已三年，一棺裹骨黄泉里。我欲呼君君不起，惨柏悲松声聃耳。几茎瘦草不成丛，是我频来泪浇死。亡者不生，生者必亡。前后差期，鬼路茫茫。譬如作客，指此为乡。客倦归来，晚聚一堂。君如有约君莫忘，我谨待君蝴蝶床。
山中独行
作者：曹荃
朝代：明

山石太嶕峣，孤行疑鲍焦。乱云钟外阁，细草涧边桥。立马欲相问，前人去已遥。麇麚飙忽影，碧落夜闻箫。